
JNTER  morbos  quibas  obnoxia  eft  fabrica 
humana,  nulli  magis  medicorum  attentio- 
nem libi  vindicant,  citiusque  auxilium  requi- 
runt, quam  organorum  urinariorum  affec- 
tiones ; hae  verb  precipue  quae  cum  abfoluta 
urinae  fuppreffione  ftipantur,  de  quibus  in 
hac  dilfertatione  differere  mihi  mens  eft. 
Hoc  argumentum,  a paucis  fcriptoribus  trac- 
tatum, eligi,  non  tam  aliquid  novi  dicendi 

A cupiditate 


2 


DE  URINAE 


cupiditate  du&us,  quam  ut  paucas  fparfas- 
que  hac  de  re  difquifitiones  in  unum  colli- 
gerem. Ne  tamen  hujus  opufculi  limites 
nimis  protrahantur,  eas  tantum  caufas  quae 
immediate  in  renes  ipfos  agendo,  urinae  fe- 
cretionis  fuppreffionem  inducunt,  iisque  ac- 
commodatam medelam,  referre,  mihi  pro- 
pono. 

Caeca  partim  medicorum  nomina  a praede- 
cefforibus  ufurpata  retinendi  confuetudine, 
partim  vero  magis  accuratam  expreffionem 
inveniendi  difficultate,  effedum  eft,  ut  plu- 
res  morbi  fatis  quidem  inter  fe  diftincti  fub 
eodem  nomine  enumerati  fuerint.  Hinc 

plerique  audores  non  fatis  fejunxerunt  mor- 

/ 

bum  de  quo  tradamus  ab  urinae  retentione, 
utrosque  fub  nomine  Ifchuriae  defcribentes  ; 
quod  verbum,  juxta  vim  Graecae  etymologiae, 
nihil  aliud  denotat  quam  urinae  retentionem, 
non  vero  urinae  in  renibus  fecretionis  fuppref- 

fae 

fae  vitium,  ac  proinde  minime  idoneum  mihi 
videtur.  Nonnulli  hos  quidem  morbos  dif- 
criminantes,  eos  in  ifchuriam  veram  et  fpu- 
riam  diviferunt,  hac  urinam  in  renibus  et 
ureteribus,  illa  vero  in  vefica,  quadam  ob- 
ftrudlione  retineri  fignificantes  * : At  naec 
diftindtio  urinae  fuppreffionem  ex  defectu 
iecretionis  oriundam  minime  perftringit;  uri- 
na enim  obftrudtione  quadam  in  ureteribus 
retineri  poteft,  et  rupturam  ibi  producere, 
falvis  renum  fecretoriis  organis  -j-. 

Diftindtio  ab  illuft.  Desault  propolita,. 
mihi  magis  arridet : 

“ La  fuppreffion,  cette  maladie  dans  la- 
“ quelle  les  urines  ne  font  pas  fecretees  dans 

“ les 


* Burserius,  vol.  iv. 

f Halleri  Difputationes  Chirurgicae,  vol.  iv.  p.  444. 
Cuu.en’s  Pra&ice,  vol.  iv.  p.  284. 

“ les  reins ; et  la  retention,  celle  ou  les 
“ urines  font  arretees  dans  quelqu’un  des 
“ conduits  deftines  a les  tranfrnettre  au- 
tf  dehors 


Quanti  fit  momenti  has  duas  affectiones 
apprime  inter  fe  diftinguere,  patet  ex  curae 
methodo  in  his  inftituendo,  quae  adeo  di- 
verfa  eft,  ut  remedia  ad  promovendam  uri- 
nae fecretionem  requifita,  minime  idonea  fint, 
quinimo  aliquando  noxia,  cum  urinae  tan- 
tum retentio  removenda  eft. 


MORBI  SYMPTOMATA  PATHOGISTO- 
MONICA. 


Hunc  morbum  iequcntia  fymptomata’ fre- 
quentiffime  comitantur. 


Levem 


* Journal  de  Chirurgie,  tome  i.  p.  55. 

Levem  primo  urinae  retentionem  experi- 
tur aegrotans,  quae  fenfim  paulb  poft  ad  ab- 
folutam  fuppreffionem  progreditur ; nullum 
adeft  mingendi  defiderium ; tumor  nullus  in 
hypogaftrio,  aut  dolor  circa  pubem,  aut  pon- 
deris fenfus  in  perinaeo  ; introducto  cathe- 
tere, nulla  effluit  urina.  Interea  plus  vel 
minus  conqueritur  aeger,  de  molefta  quadam 
fenfatione  aut  dolore  circa  renes,  nunc  acuto 
et  pungente,  nunc  obtufo,  quem  comitan- 
tur, pyrexia,  anorexia,  urinofus  in  ore  guftus, 
cardialgia,  circa  praecordia  anxietas,  naufea, 
fingultus,  vomitus  materiae  urinae  fimilis. 

Haec  fyraptomata,  nili  demum  reftituatur 
urinae  fecrc-tio,  magis  ac  magis  ingravefcunt •, 
pyrexia  vehementior  fit,  marcefcit  corpus, 
tumefcit,  aegre. fpirat  aeger,  odorem  urino- 
fum  plus  vel  minus  foetidum,  e corpore  exha- 
lat ; pulfus,  antea  plenus  et  durus,  nunc  fre- 
quens, parvus,  debilis,  celer,  et  tremulus  re- 

peritur. 

peritur.  Superveniunt,  poftremo,  gelidi  fu- 
doies,  coma,  convulliones  vel  delirium,  quae 
de  vita  aegri  a&um  efle  oftendunt. 


Haec  fymptomata  non  conftanter  ita  occur- 
runt. Eger  aliquando  (fi  praefertim  infans) 
iubito  moritur,  nulla  faeviora  fymptomata 
expertus  *.  Cl.  Willan  tria  hujufmodi  ex- 
empla refert.  In  his  aegros  mefenteritide 
affeftos  e fle  opinatur  ; at  notum  eft  mefen- 
terii  inflammationis  fymptomata  valde  lu- 
brica, obfcura  efle,  nec  facile  detegenda  f . 

CA- 

r . .1  - - i ",  — — — 

* Medical  Fadts  and  Obfervations,  vol.  iii. 

f Signa  inflammationis  mefenterii  diagnoflica  funt, 
febris  languida,  occulta,  et  lenta,  absque  fiti  et  graviori- 
bus fymptomatis ; anorexia,  tenfionis  et  gravitatis  fenfus 
fubter  ventriculum  ; citra  magnam  duritiam,  et  quae  non 
nifi  preflu  dignofcitur  ; citra  dolorem  etiam,  faltem  effa- 
tu dignum,  quia  pars  obtufo  fenfu  donata  eft ; ejeftiones 
chylofae,  quas  plerumque  ichor  tenuis  confequitur  fine 
ullo  doloris  fenfu,  modo  feorfim  et  fincerus,  modo  fae- 
cibus permixtus.  Vid.  Riverii  Praxeos  Med.  lib.  xiii. 
cap.  2. 

CADAVERUM  INSPECTIO. 

Incisione  poft  mortem  fada,  renes  reperti 
funt  aliquando  inflammati,  purulenti,  mole 
audi,  arena  vel  calculis  diftenti,  vafa  fecre- 
toria  et  renum  fubftantia  referta  concretioni- 
bus, modo  tantum  pili,  modo  ovi  gallinacei, 
magnitudinem  referentibus ; hi  calculi  nunc 
laeves  funt,  nune  valde  afperi  et  irregulares, 
cum  ramificationibus  formam  tubulorum  uri- 
niferorum  exprimentibus. 

Diflectionem  anatomicam  memorat  Lieu- 
taud*,  in  qua  calculus  uncias  feptem  pon- 
dere aequans  repertus  eft,  qui  nullum  tamen 
aegro  dolorem  attulerat,  nullamque  indux- 
erat urinae  fuppreffionem  ; urina  videlicet 

fibi 

* Vid.  L.butaud  Hiftoria  Anatomica. 

fibi  aliquando  in  concretione  alveolum  ape- 
rit, per  quam  haec  elabitur.  Pelves  nonnun- 
quam  materia  terrena  incruftatae  reperiuntur, 
et  renum  fuperficies  inequalis,  corpufculo- 
rumque  durorum  congeriem  quamdam  fpecie 
exhibens.  Eadem  quoque  fuperficies  ali- 
quando hydatibus  vel  tumoribus  obtegitur, 
in  tota  vero  fubftantia  plurima  tubercula 
fcatent  *.  Renes  ipfi  gangraena  correpti 
aliquando  reperti  funt ; aliquando  vero  mole 
imminuti  et  indurati,  fpecie  cartilaginei. 
In  his  exemplis,  alia  vifcera  abdominalia 
ftatum  valde  morbidum  prae  fe  ferebant. 

/ 

DIAGNOSIS.  . I 

iEGRE  admodum  hic  morbus  ab  ifchuria 
ureterica  fecernitur ; vix  enim  haec  aliquod 
temporis  fpatium  perditerit,  cum  prioris 

fymptomata 


* Vid.  Home’s  Clinical  Experiments  and  Hiftories. 

fymptomata  hanc  comitantur : cum  tamen 
morbus  in  ureteribus  tantum  exiftit,  diften- 
tionis  et  doloris  fenfus  in  hac  parte,  praecipue 
percipitur. 

Urinae  fecretio  fupprefia  ab  ifchuria  vsji- 
cali  dignofcitur,  deficientibus  hypogaftrii 
tumore,  dolore  circa  pubem,  ponderis  fenfu 
in  perinaeo,  frequenti  ad  mingendum  fti- 
mulo,  nullaque  fluente  urina  introducto  ca- 
thetere. 

In  ifchuria  urethrali  eadem  diagnoftica 
fymptomata  occurrunt  ac  in  ifchuria  veji- 
cali,  nifi  addatur  fenfus  doloris  in  aliqua 
urethrae  parte. 


B 


PROG- 

PROGNOSIS. 

In  hoc  morbo  prognofis  generatim  infaufta 
eft  ; periculum  tamen  multum  pendet  a cau- 
lis excitantibus,  et  a mali  diuturnitate ; fi 
fupprefiio  fex  vel  feptem  dies  jam  perftite- 
rit,  vulgo  lethalis  eft,  quanquam  nonnulla 
memorantur  exempla  morbi  diutius  perflan- 
tis cum  felici  eventu. 

Febris  vehemens,  gangraena,  hydroce- 
phalus  internus,  omnis  generis  hydrops, 
phthisis,  &c.  nonnunquam  ab  urinae  fup- 
prefsa  fecretione  oriuntur,  hujusque  morbi 
triftiflimae  funt  fequelae  : cum  tamen  a- 
quofa  et  falina  fanguinis  pars  per  alia  fecer- 
nicula  fibi  viam  invenit,  puta,  per  cutem, 
aures,  nafum,  mammas,  anum,  morbi  prae- 
didli  aut  penitus  praecaventur,  aut  faltem 

per 

per  aliquod  temporis  fpatium  poftponuntur, 
ita  ut  aegrotans  per  anni  unius  curriculum 
et  amplius  vitam  protrahat*. 

Urinae  fuppr.efiio  faepe  aliorum  morborum 
fymptoma  reperitur,  veluti  febrium,  vermi- 
um, peritonaei  et  mefenterii  inflammatio- 
num, hyfteriae,  hypochondriafis,  et,  ut  re- 
fert cl.  Profeflor  Rutherford,  cerebri  mor- 
borum. In  his  affectionibus,  remoto  morbo 
generali,  vulgo  removetur  urinae  fecretionis 
defeCtus  ; de  his  igitur,  ut  fupra  innui,  hic 
filere  fert  animus,  et  eas  nunc  exponere 
caufas  quae  in  ipfos  renes  immediate  agunt. 
Inter  has  numerari  poliunt,  obftru&io  fan- 
guinis  per  renum  vafa,  et  aliae  diverfae  ip- 
forum  renum  lefiones,  veluti  inflammatio, 
fuppuratio,  gangraena,  fchirrus,  &c.  &.c.  quae 

quoniam 


* Vid.  Sauvages,  p.  ii. 

quoniam  variam  medelam  requirunt,  feorsim 
tradtandae  mihi  videntur. 

SANGUINIS  OBSTRUCTIO  PER  RE- 
NUM VASA. 

Patet,  ex  nonnullis  experimentis  ab  illuft. 
Desault  inflitutis,  canes  quorum  emulgen- 
tes venae  et  arteriae  ligamentis  circumda- 
tae fuerant,  brevi  urinae  fecretione  fuppref- 
fa  et  materiae  urinae  fimilis  vomitu  affectos 
fuiffe  * inde  concludere  par  eft,  aortae 
aneurifma,  vel  quodlibet  aliud  in  libero  per 
renes  fanguinis  motu  obhaculum,  eofdem  in 
homine  inducere  affedtus  ; feliciter  tamen 
exempla  hujufmodi  rara  funt,  vel  faltem  ho- 
rum praefentia  aegre  admodum  detegi  po- 
teft,  quanquam  etfi  haec  detegeretur  nullum 
inde  levamen  mifero  aegro  afferre  poffet  ars 
medendi. 

Saepiflime 


# Journal  de  Chirurgie,  tome  i. 

Saepifiime  occurrit  urinae  fupprefiio  in 
plethoricis,  et  fanguineo  temperamento  con- 
fpicuis  hominibus,  cum  folito  copioflor  fan- 
guinis  fluxus  per  renes  excitatur,  v.  g.  nimio 
calore  circa  renes  applicato,  laefione  aliqua 
ibi  recepta,  crebro  fpirituum  abufu,  violenta 
exercitatione,  & c. 

Haec  fuppreflionis  fpecies  fere  femper  de- 
repente aggreditur ; eam  tamen  nonnunquam 
antecedit  limpidae  urinae  audum  profluvium, 
gradatim  poftea  decrefcens  ; nullum  aeger 
patitur  dolorem,  fed  tantum  ponderis  et  de- 
bilitatis fenfum  in  regione  renum  percipit ; 
nulla  adefl;  pyrexia.  Haec  fuppreflionis  fpe- 
cies minime  periculofa,  venaefedione,  ca- 
tharticis,  et  diluentibus,  facile  removetur. 

Duo  hujufmodi  exempla  a Riveiuo  referun- 
tur. In  primo,  vix  una  poft  venaefedlio- 
pem  elapfa  hora,  fenfum  urinae  per  ureteres 

in 

in  veficam  defluentis  percipiebat  aeger,  dein- 
de, poft  paucas  horas,  magnam  urinae  copiam 
emifit.  In  altero,  cathartica  et  venaeferiio 
adhibita  fuerunt  cum  fimili  eventu,  eodem- 
que  felici  fucceflu  ; multa  diuretica  prius  in- 
calsum  adminiftrata  fuerunt*.  Cum  haec 
in  renum  valis  fanguinis  plethora  non  citd 
removetur,  periculum  eft  ne  fubfequatur  in- 
flammatio. 

Saepe  coagulato  fanguine  producitur  ob- 
ftru&io  in  tubulis  renum  fecretoriis,  quae 
eafdem  caufas  agnofcit  ac  eae  quae  fanguinis 
motum  in  vafis  emulgentibus  nimis  adau- 
gent. 

Urinae  cruentae  fluxus,  hanc  fupprefiionern 
antecedens,  diagnofticum  fymptoma  eft.  Si 
hic  fluxus  copiofus  fuerit,  pluresque  perftite- 

rit 


* Vid.  River.  Cent.  i.  Obferv,  i.  et  89. 

rit  dies,  infigniter  pallefcit  aegrotans ; pulfus 
ejus  parvus  fit,  contradus  et  intermittens; 
omnia  uno  verbo  fymptomata  adfunt,  quae 
magnam  haemorrhagiam  comitantur.  Dolor 
in  regione  renum  fatis  lenis  eft  ; fed  fi  fup- 
preffio  oriatur  ab  idu  vel  contufione  in  Ium- 
bis,  tunc  faeviflimus,  fed  minus  in  renibus 
quam  in  mufculis  circumjacentibus. 

Cura. — Si  fanguinis  profluvium  non  mag- 
num fuerit,  nec  multum  debilitetur  aeger, 
venaefedio  et  regimen  antiphlogifticum  prae- 
fcribenda  funt.  Veficantia  imponi  poliunt, 
nec  fine  aliqua  fuccefsus  probabilitate*. 
Coagulatum  fanguinem  diluere  tentandum 
eft,  leniter  aperientibus  et  diluentibus  medi- 
camentis, v.  g.  mucilaginofis  potibus,  cum 
paucis  nitri  granis.  Balneum  tepidum,  et 
emollientia  fomenta  in  regione  renum,  infig- 
niter 


Vid.  Med.  Obferv.  and  Inquir.  vol.  v.  Append. 

niter  quoque  profunt.  Quies  fedulo  obfer- 
vanda  eft,  ne  motu  et  exercitio  renovetur  fan- 
guinis  fluxus. 


CALCULI. 

Inter  frequentiflimas  urinae  fecretionis 
fuppreflae  caufas,  enumerari  debent  calculi 
in  renibus. 

Sequentia  fymptomata  hanc  fuppreffionis 
fpeciem  indicant : dolor  in  regione  renum, 
modo  obtufus,  cum  fenfu  ponderis  in  parte 
affeda,  modo  acutus  et  pungens,  motu  auc- 
tus ; naufea  et  vomitus  poft  fumptum  cibum  ; 
pulfus  plenus  et  durus ; alvus  adftrida ; 
femorum  ftupor,  et  teftium  retradio.  Priui- 
quam  fuppreffio  abfoluta  fiat,  aeger  identi- 
dem nephriticis  doloribus  cruciatur,  urina 
ex  limpida  fubfufca  fit,  parvas  concretiones, 

arenarum 

•arenarum  granis  fimiles  continens,  alias  cru- 
enta, alias  mucofam  materiam  deponens. 

Duo  nihilominus  exempla  a Ruysch *  * 
memorantur,  in  quibus  varia  fymp  tornata 
aderant,  calculofam  nephralgiam  indicantia  ; 
incifione  vero  .poli  mortem  fa&a,  nulli  cal- 
culi reperti  funt  in  renibus,  fed  horum  fuper- 
Ificies. valde  irregularis  erat,  et  corpufculis 
duriufculis  fcabra. 

Cura. — Suppreffio  ab  hac  caufa  orta,  aegr£ 
admodum  curari  poteft.  Venaefedtio  non 
;celebranda  eft,  nifi  lit  periculum ‘inflamma- 
ri01118 j ad  primas  vias  medici  attentio  prae- 
(cipue  verti  debet.  Omnia  alimenta  quae  ibi 
aciditatem  generare  poflunt,  evitanda  funt; 
acida  enim  quamdam  anfam  habere  in  pro- 
movenda materiae  lithifiacae  depofitione, 
unde  formantur  calculi,  nonnulli  putant  che- 

C mici. 

~ — — r— 1 

* Adverfaria  anatomica,  p.  22. 

mici.  Levis  et  nutriens  diaeta  praefcri- 
benda  est ; lithontriptica  fimul  remedia  ad- 
miniftrari  debent,  veluti  aqua  mephitica- 
alkalina,,  foda,  aqua  kali,  calx,  fapo,  uva  urii, 
&-c.  Hoc  ultimum  remedium  quanquam 
optimum,  caute  tamen  adminiftrari  debet  et 
in  parvis  doiibus,  addita  aliqua  opii  quan- 
titate *.  Diluentia  praeterea  diaphoretica 
multum  prodefie  poffunt  ; inter  diaphore- 
tica, antimonium  tartarizatum  ita  adminiftra- 
tum  ut  nulla  excitetur  naufea,  maxima  vir- 
tute pollet 

RENUM  INFLAMMATIO. 

Nephritis  faepiflime  urinae  fuppreffionem 
inducit  > raro  enim  inflammatio  ad  unum  re- 
nem extenditur,  quin  cito  ambos  pervadat. 

4'  1 

Praeter 


* Ferriar’s  Med.  Hiftories,  vol.  i.  p.  no. 

f Wilson’s  Inquiries  into  the  Remote  Caufes  of  Uri- 
nary  Gravel,  p.  6z. 

Praeter  commanes  inflammationis  caufas, 
multae  aliae  res  eundem  effectum  in  renibus 
producere  poliunt ; veluti,  acria  diuretica, 
cantharides,  interne  vel  externe  adminiftra- 
tae,  parvuli  calculi  in  renibus,  urina  diu- 
tius retenta  in  vefica,  in  ureteribus,  vel  in 
iplis  renibus,  quicquid  demum  fanguinis  mo- 
tum in  renibus  accelerari  poteft,  et  ibi  irrita- 
tionem producere. 

In  renum  inflammatione  urina  nonnun- 
quam  fubito  fupprimitur  ; faepius  tamen 
gradatim  tantum,  ita  ut  non  ante  tertium 
aut  quartum  diem,  abfoluta  fiat  fuppreflio. 
Cum  res  ita  evenit,  urina  primo  aquofa  et 
limpida  obfervatur,  deinde  rubicunda  ; fre- 
quentiflimum  ad  mingendum  ftimulum  ex- 
peritur aegrptans,  doloremque  acutum  et 
pulfatilem  patitur  in  regione  renum':  hic  do- 
lor vehementior  est  vefpere  quam  mane,  in 
infpiratione  quam  fub  expiratione  ; praeci- 
pue ingravefcens,  cum  urinam  aut  faeces 


evacuare 


20 


DE  URINJE 


evacuare  conatur  aeger,  non  tamen  preflu 
manuum  in  parte  affe&a  aut  flexo  corporis 
trunco,  audtus,  ut  fit  in  lumbagine.  Sequi- 
tur dolor  ut  in  nephralgia  ealculofa  ureterum 
curfum,  et  ad  veficam  et  teftes  extenditur  ; 
horum  retradlionem,  inguinis  vero  et  femo- 
ris ftuporem  fubinde  inducens.  Pyrexia 
adefl:  vehemens  ; pulfus  durus,  frequens,  et 
validus  ; abdomen  preflu  dolentiflimum,  modo 
molle,  modo  tenfurri  tadlu,  et  veluti  aere  in- 
flatum ; alvus  generatim  adftri&a ; naufea, 
vomitu,  fingultu,  et  tufli  frequente,  affici- 
tur aeger ; urinofum  odorem  ore  exhalens. 

Cura. — In  traftanda  urinae  fuppreffione  a 
renum  inflammatione  produdta,  fcopus  medici 
eo  tendere  debet  ut  morbi  cura  refolutione 
obtineatur.  In  hanc  finem  remedia  quae  di- 
cuntur antiphlogiftica  fedulo  praefcribenda 
funt,  et  inter  haec  praeftantiflima  quaque, 
veluti,  venaefedio,  pro  viribus  aegri,  progref- 

fu  et  violentia  fymptomatum,  repetanda,  cu- 
curbitulae 

curbitulae  cruentae,  hirudines  circa  regio- 
nem renum  applicatae,  Velicantia  e can- 
tharidibus anceps  remedium  eft,  quanquam 
haec,  ut  patet  ex  nonnullis  exemplis  in  Me- 
dicis Observ.  et  Inq.  (append.  vol.  v.),  relatis, 
aliquando  cum  multo  fucceflu  adhibita  fint. 
Fomenta  circa  abdomen  et  regionem  renum, 
cum  emollientibus  enematibus,  mitibus  ca- 
thartacis  infigniter  profunt.  Infufa  femi- 
num lini,  malvae,  cum  paucis  nitri  granis  in 
his  diflolutis,  et  alii  hujufmodi  mites,  laxantes, 
et  demulcentes  potus,  crebro  adminiftrari  de- 
bent. 

Si  his  remediis  refolutio  obtineatur,  haec 
plerumque  ante  finem  primae  hebdomadae 
eveniet.  Morbus  gradatim  recedit,  et  im- 
minuitur ardor  et  dolor  circa  renes ; pulfus 
fit  minus  frequens,  mollis,  et  regularis  ; urina, 
prius  fupprefia,  libere  fluit ; ex  limpida  vel 
rubra,  fit  fenfim  alba,  turbida,  copiofum  pu- 
riforme  fedimentum  deponens. 


Sed 

Sed  fi  hoc  tempore  elapfo,  neque  pyrexia, 
neque  dolor,  aut  alia  inflammationis  fympto- 
mata,  nondum  remiferint,  fuppuratio  vel 
gangraena  pertimefcenda  funt,  quae  inter  cau- 
las urinae  fecretionis  fuppreflae  prius  enume- 
ratae funt. 


RENUM  SUPPURATIO. 

Suppurationem  imminere,  fequentia  de- 
notant ligna  : Rigoribus  corripitur  aeger  ; py- 
rexia vefpere  ingravefcit ; fenfus  eft  caloris  in 
regione  renum  j dolor,  prius  acutus,  nunc  pul- 
fatilis  fit,  cum  fenfu  ponderis  et  tenfionis  in 
parte  aflfe&a,  dum  ftupor  inguinis  et  femoris 
adaugetur,  vel  in  dolorem  pungentem  mu- 
tatur. 

Purulenta  materia  multiplicem  viam  fibi 
aperire  poteft,  aut  per  canalem  urinalem,  aut 
per  colon,  et  tum  evacuatur  live  cum  urina, 
live  cum  faecibus  ; aut  exterius  tumor  in  re- 
gione 

gione  lumbari  proeminet,  et  tunc  pus  fponte 
vel  arte  per  hanc  viam  foras  prodit,  nifi  in 
circumjacente  cellulofa  membrana  effundatur, 
hacque  deftru&a  ibi  formetur  abfceffus,  vel 
in  anteriori  cruris  parte,  cum  materia  arcum 
cruralem  praeterlabitur. 

Suppuratione  fa&a  et  obrupto  abfcefTu,  fu- 
bito  aeger  levatur  ; reditque  confuetus  fluxus 
urinae,  quae  deponit  magnam  purulentae  ma- 
teriae copiam. 

Cura. — Cum  fuppuratio  progreditur,  omif- 
io  regimine  antiphlogiftico,  vires  aegri  tan- 
tum fuftinendi  funt,  et  cura  abfceffus  natu- 
rae committenda  cum  tumor  exterius  pro- 
eminet, catapiafmata  et  fomenta  parti  affec- 
tae admoveantur,  deinde  abfceifus  caute 
nili  fponte  obrumpat  arte  aperiatur. 

Abfceffus  internus,  quantum  fieri  poteft, 
detergendus  eft  et  urinae  acrimonia  obtun- 


denda 


DE  URIN.& 


M 

denda  demulcentibus  liquoribus,  veluti  lini 
infufo,  aqua  hordeacea,  lade,  &-c.  Balfamata 
quoque  laudata  funt,  veluti  Balfamum  Copai- 
bae,  Peruvianum,  &c.  ; aut  terebinthina  in 
parvis  dofibus. 


RENUM  GANGRiENA. 

Hanc  adefle  judicatur,  fi  remiffo  fubito 
omni  dolore,  et  aegro  fefe  melius  habere  ju- 
dicante, urinae  fuppreffio  nihilominus  perfti- 
terit,  et  frigidae  urinofaeque  perfpirationes 
fupervenerint,  cum  pulfu  debili,  contrado  et 
intermittente,  cum  vultu  pallido,  &c.,  et  aliis 
lignis  imminentis  diffolutionis. 

Cum  morbus  ad  hunc  peffimum  terminum 
progreffus  fuerit,  remedia  incaflum  admini- 
ftrantur,  et  aeger  cito  fato  occumbit. 

■ 

RE- 

RENUM  SCHIRRUS. 

Cum  renes  multum  mole  adaugentur,  five 
hydatidibus,  fteatomatofis  tumoribus,  aut  mole 
imminuuntur  duri  et  fchirroli  fadli,  urina 
vulgo  in  his  rerum  adjundtis  gradatim  tan- 
tum fupprimitur  ; cum  ren  unus  folummodo 
afficitur,  fere  nulla  adeft  urinae  fecretionis 
imminutio,  exiftitque  fchirrus  live  ullo  pe- 
culiari fymptomate  previo.  Generatim  nulla 
adeft  pyrexia,  nullus  fenfus  caloris  in  renibus, 
aut  dolor  ; aliquando  tamen  de  moleftia  et 
pondere  in  hac  parte,  conqueritur  aeger. 
Cum  renum  moles  notabilis  eft,  et  primum 
par  nervorum  lumbarium  comprimitur,  ri- 
giditas in  inguine  et  anteriori  cruris  parte, 
ita  nonnunquam  augetur,  ut  ambulare  nulla- 
tenus queat  aeger. 

llluft.  Bailey  * memorat  urinam  aliquan- 
do magna  ex  parte  fecerni  pofie,  quamvis  re- 

D num 


* Vid.  Morbid  Anatomy. 

num  ftrn&ura  valde  mole  augeatur,  in  capfu^ 
las  magnum  cellularum  inter  fe  communi- 
cantium numerum  continentes  mutata,  aut 
quamvis  renes  in  hydatidarum  maffam  con- 
vertantur. 

Cz/nz.-r-Haec  affedtio  renum  raro  curatur. 

i 

Sed  cum  morbus  recens  eft,  aperientia,  et  de- 
obftruentia,  et  diuretica,  prodeffe  poffunt,  fi 
aeger  juvenis  fit ; fed  in  fenibus  vix  ulla  me- 
dela fperanda  eft, 

% 

SPASMUS. 

Quidquid  inducit  fpafmum  in  renibus, 
urinae  fuppreffionem  inducere  quoque  po- 
teft : hinc  urinae  acrimonia,  parvuli  calculi 
renes  vel  ureteres  * irritantes,  nonnulla  animi 
pathemata,  ut  ira,  metus,  &. c.,  hyftericae 
affedtiones,  tetanus,  &c.,  quae  fpafmum  re- 
num excitare  poffunt,  urinae  fuppreffionem 
aliquando  inducunt.  Suppreffio  ex  hac  caufa 

oriens. 


# Vah  Swiktkn.  Comment.  vol.  x. 

oriens,  fere  fubito  evenit  ; pulfu^  reperitur 
frequens,  durus,  et  contraftus ; de  faeviffima 
vulgo  dolore  in  regione  renum  conqueritur 
aegrotans. 

Cura. — Remedia  quae  fpafmum  auferre 
confuefcunt,  urinae  fuppreffionem  remove- 
bunt . hinc  opiata,  balneum  tepidum,  venae- 
lectio,  diuretica  laxantia,  enemata  emol- 
lientia, fomentationes,  cataplafmata  in  re- 
gionem renum,  epifpaftica,  &c.,  in  hoc  morbo 
maxime  requiruntur. 


In  fpafmo  ex  acrimonia  urinae  oriundo 

t * 

cauterium,  fetones,  moxa,  in  regione  lum- 
borum applicanda,  a nonnullis  medicis  lauda- 
ta funt. 


PARALYSIS. 

Hic  morbus,  et  urinae  fuppreffio  inde  ex- 
J Turgens,  vulgo  inducitur  fene&ute,  intempe- 
Tantia,  fpirituum  et  diureticorum  abufu,  im- 
modica 

modica  venere,  urina  in  organis  urinariis  diu- 
tius retenta,  relaxationem  et  dilatationem 
tuborum  uriniferorum  producente.  Mor- 
bum gradatim  irrepentem,  denotat  urina 
limpida,  aquofa,  et  inodora.  Pyrexia  deefl, 
nec  ullus  fentitur  ardor  vel  dolor  in  regione 
renum  ; fed  pulfus  parvus  eft  et  lentus,  et 
multum  debilitatur  aegrotans. 

Cura . — Remedia  quae  potiflimum  valent 
ad  conftitutionem  roborandam,  viresque  aegri 

1 

reftituendas,  generatim  praefcribenda  funt : 
hinc  paralylis  renum  et  fuppreffio  inde  oriens, 
ftimulantibus  et  tonicis  debellari  debent  £ 
inter  haec  cantharides  tum  interne  et  ex- 
terne, cortex  Peruvianus,  ferri  praeparationes, 
balneum  frigidum,  praecipue  eminent.  Aquae 
minerales,  et  diuretica  ftimulantia,  ad  promo- 
vendam urinae  fuppreffionem,  forte  non  in~ 
callum  adminiftrarantur. 


FINIS. 

DISPUTATIO  MEDICA 

INAUGURALIS 

DE 

HIEMOR  RHOEA  PETECHIALI; 

• , Q^U  A M, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI 

D.  G E O R G 1 1 B A I R D,  SS.  T.  P. 

Academia;  edinburgena:  profecti; 

NECNON 

Amplissimi  SENATUS  ACADEMICI  Consensu,  et 
Nobilissima:  FACULTATIS  MEDICiE  Decreto; 

PRO 

gradu  d octo ris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  ; 

eruditorum  examini  subjicit 

thomas  bateman, 

ANGLUS: 

SOCIET.  REG.  MED.  EDIN.  PRAESES  ANNUUS  ; » 

NECNON,  SOCIET.  NATUR.  STUD.  EDIN. 

NUPER  PRiESES  ANNUUS. 

Ad  diem  24.  Junii,  hora  locoque  folitis» 


EDINBURGI: 

EXCUDEBANT  ADAMUS  NEILL  ET  SOCI4. 


MDCCCI. 


VIRO  REVERENDO, 

thomi  watson 

de  whitby  ; 

Qui 

PUERUM  ETIAM,  PATRE  ORBATUM, 
CONSILIIS  AC  AMICITIA 
JUVAVIT  ET  devinxit: 
necnon, 

VIRO  REVERENDO, 

MICHAELI  MACKERETH 

DE  THORNTON  ; 

CUJUS  QUOQUE 

AMICITIA  ET  STUDIUM  ERGA  SE 
ALTA  MANENT  MENTE  REPOSTA  : 

UTRISQJJE 

LITERIS  HUMANIORIBUS, 
MAXIME  AUTEM  ANIMI  PROBITATE, 
SPECTANDIS  ; 

HANC  DISPUTATIONEM, 
PEREXIGUUM  OBSERVANTIAE  SIGNUM, 
OFFERT 


T.  BATEMAN. 


6)uod  Ji  jam  incidat  mali  genus  aliquod  ignotum , non 
ideo  tamen  fore  medico  de  rebus  cogitandum  obfcuns  : fed 
eum  protinus  vifurum,  cui  morbo  id  proximum  fit  ten- 
taturumque  remedia  fimilia  illis,  quas  vicino  malo  fepe 
fuccurrerint  ; et  per  ejus  fimilitudinem  opem  reperiurum. 

Celsus. 

§ I.  DE  HISTORIA  LITERARIA, 

; ICET  homines  abomni  asvo,  pne  debili 
^ corporum  ftrudtura,  plurimis  morbis 
opportuni  fuerint,  aliis  tamen  temporibus" 
alus  morborum  generibus  vexatos  effe,  rerum 
gellarum  monumenta  plane  oftendunt.  Grami 
quidem  et  Romani  mala  nonnulla  graviora, 

noftro 

noftro  aevo  heu  ! nimis  cognita,  feliciter  ignora- 
bant. Quippe,  feculis  labentibus,  nova  febrium 
cohors  terris  incubuit ; atque,  intra  aevum 
etiam  fuperius,  mala  quaedam  feu  primum 
inter  mortales  gr affata  fuerunt,  feu  medico- 
rum oculos  in  fe  primum  traxerunt,  et  fre- 
quentius faltem,  quam  olim  folebant,  mortale 
genus  afflixerunt. 

/ 

Inter  haec  recenfendus  eft  morbus,  de  quo 
in  animo  eft  pauca  fcribere.  De  eo  enim 
veteres  fcriptores  nihil  omnino,  quod  fciam, 
literis  mandaverunt ; et  medici  etiam  hodi- 
erni haud  ita  pridem  eum  obfervarunt,  vel 
notarunt  ligna,  quibus  ab  aliis  morbis  idem 
dignofci  poflit.  Rem  itaque  fere  novam  ti- 
mide aggreffurus,  indulgentiam  et  veniam 
precor, 

* 

— “ et  mihi  dulces 

“ Ignofcent,  fi  quid  peccavero  ftultus,  amici.”  Hor. 

Haud  fatis  conftat  ex  quo  tempore  maculae 
notae  fuerunt,  quae,  medicorum  lingua,  Pe - 

te  chia: 

techice  vocantur.  Plerique  * opinantur  eas 
veteribus  inobfervatas  latuifie.  Atque,  fi  ulla 
fides  Fracastorio -{-,  medici  eas  primum  in 
Italia  obfervarunt  anno  1515,  quando  febris 
epidemice  grafiabatur.  Clar.  Burserius  au- 
tem nos  certiores  fecit,  medicum  quendam 
Gallicum,  qui  anno  1463  ad  plures  ivit,  ma- 
culas hujufmodi  antea  defcripfifie. 

Verum  ex  quocunque  tempore  medicis 
notae  fuerint  pete  chia,  diu  pro  fignis,  febribus 
peftilentibus  propriis,  habebantur,  atque  iif- 
dem  fcorbutoque  tantum  propria  adhuc  a 
plerifque  habentur. 

Riverius  J primum,  quantum  fcio,  ineunto 
feculo  fuperiore,  mentionem  fecit pete  chiarum, 

quas, 


* Vide  Burser.  Inflit.  Med.  Praft.  vol.  ii.  § cccviii. 
Credit  vero  doftiil.  Lind,  Hippocratem  macularum 
hujufmodi  mentionem  feciffe ; et  7Etium  dicit  eas 
minute  et  accurate  defcripfiffe.  Vide  Effay  on  Fevers 
and  Infe&ions,  p.  87. 

f De  Morb.  Contagiof.  Lib.  ii.  cap.  6. 

t Vide  River.  Praxin  Med.  Lib.  xvii.  cap.  1. 

quas,  dura  aegri  neutiquam  febricitabant,  cu- 
tem tamen  maculare  obfervavit.  Plurimi 
quidem  au&ores  morborum  exempla  pofthinc 
protulerunt,  quos  petcchice , nulla  comitante 
febre,  ftiparunt.  Talia  autem  exempla  rap- 
tim et  obiter  tantum  narraverunt ; quippe 
qui  ea,  ut  videtur,  pro  febrium  varietatibus 
folum,  ab  ignota  quadam  causa  oriundis,  ha- 
bebant. Diemerbroeck  * enim,  inter  pluri- 
mas aegrorum  pede  correptorum  hiftorias,  u- 
nius  memoravit,  cujus  cutem  petechics  varia- 
runt, quem  vero  nulla  febris  adorta  eft.  At- 
que Strack  f,  qui  de  febre  petechiali  fcrip- 
fit,  his  verbis  ufus  eft  : “ Etiam  petechias,  quo 
tempore  populares  eaedem  erant,  fine  febre  et 
abfque  ulla  corporis  infirmitate,  vidi et  de- 
cem hujufmodi  exempla  narravit.  Cei.  Bur- 
serius  J,  et  Franck  [|,  etiam  nos  certiores  fe- 
cerunt. 


* Opera  omnia,  1685,  Lib.  iv.  de  Pefte.Ai.gr.  41. 
f De  Morbo  cuna  Petechiis,  1 766,  p.  19. 

J Inftitut.  Med.  Praft.  Tom.  ii.  § cccx.  1790. 

Jj  De  Curand.  Homin.  Morb.  vol.  iii,  1792* 

cerunt,  fe  petechias  fine  febre  vidifle  ; fed 
illi  tamen  petechias,  pro  morborum  febrilium 
fignis,  utrique  habebant.  Prof.  Franck  e- 
tiam  chronicam  morbi  formam  plane  notavit. 
“ Haec  vero  exanthematici  fpecies,”  inquit, 
“ utplurimum  licet  febrilis,  multis  tamen  et 
nobis  ipfis  fine  febre  comparuilTe  vifa  eft,  ac 
non  acutoium  modo  naturam  morborum  imi- 
tari, fed  et  chronicam  hinc  inde  alfumere  in- 
dolem obfervatur.” 

Iiaud  omittendum  puto,  clarif.  Sauva- 
ges  *,  in  Nofologia  fua  Methodica,  morbum 
hcemorrhcea  non  abfimilem,  fub  titulo  “ Sto- 
macaces Univerfahs,”  defignavifie. 

Signa  autem  morbi,  de  quo  fcribimus,  ut- 
pote  febri  et  omni  alii  morbo  diffimilis,  pri- 
mum literis  tradidit  Dr  Graaf-}-,  fub  no- 
mine Petechiarum  fine  febre.”  Dehinc 
medici;}:  quidam  nonnullas  hujus  morbi  hi- 

ftorias, 


* Nofolog.  Method.  Clafs.  ix.  p.  296.  vol.  ii. 

+ Diff.  Inaug.  Gotting.  1775.  Doleo  qu6d  nun_ 
quam  nuhi  occafio  fuit  hanc  diifertationem  videndi. 

t Vide  Bang  Seleft.  Diar.  Nofocom.  tom.  i.  1780. 
Reii.  Memorab.  Ciinic.  vol.  i.  Hafc,  , 79o,  &c.  &c. 

florias,  alii  fub  aliis  nominibus,  in  Germania 
in  lucem  ediderunt.  Et,  anno  1797,  Dr  Zet- 
terstroem  diflertationem  de  eodem  Upfalics 
edidit,  in  qua  illorum  medicorum  hiftorias  in 
unum  collegit. 

Medicis  vero  Britannicis,  indicia  hujus 
morbi  primum  monftravit,  cel.  ProfefTor  no- 
fler,  Dr  Duncan*  \ qui,  anno  1778,  exem- 
plum unicum,  quod  tunc  temporis  viderat, 
in  medium  protulit,  naturamque  ejus  conjec- 
turis quibufdam  ingeniolis  profecutus  eft  ; et 
deinceps  in  Commentariis  filis  utiliffimis,  plu- 
rimas morbi  noflri  hiftorias,  obfervationesque 
de  eodem,  memorias  mandavit : nam  ipfe  qui- 
dem viginti  et  amplius  aegros,  eo  laborantes, 
cum  aedibus  privatis,  tum  Publico  Valetudi-. 
nario,  curavit. 

Anno  1789,  Dr  Adair  diflertationem  opti- 
mam de  hoc  morbi  genere  Edinburgi  edidit,, 
triumque  aegrorum,  quos  ipfe  viderat,  hifto- 
rias, narravit. 

In 

* Med.  Cafes  & Obferv.  p.  90.  Med.  CommenU 
vol.  xiv, — xx.  Annals  of  Med.  vol.  ii. 

In  libro,  cui  titulus  “ Medical  Fads  and 
Obfervations,”  A.  D.  1791,  ejufdem  morbi 
exemplum  literis  prodidit  Dr  Ferris. 

Et  denique  in  opere  quod  infcribitur,  “ Me- 
moirs  of  the  Medical  Society,”  exemplum 
unum  d Dodtore  Aikin  *,  alterumque  a Doc- 
tore  Garnet  -{*,  narratum  eft. 

Haec  fere  tota,  quod  fciam,  exempla  funt, 
quce  medici  adhuc  in  lucem  protulerunt ; nu~ 
pemme  autem,  his  aufpicantibus  audloribus, 
majorem  attentionem  morbus  libi  vindicavit, 
et  multis  aliis,  artem  Hippocraticam  agenti- 
bus, obvius  occurrit.  Ipfe,  exempla  duo  vidi 
in  Nofocomio  Regio  Edinenfi . 


\ II.  DE  MORBI  DEFINITIONE. 

Varii  au&ores,  qui  de  morbo,  quem  per- 
fequimur,  fcripferunt,  varia  eidem  nomina 

impofuerunt. 


# Memoirs,  vol.  iii.  Art.  xx. 
t Ibid.  vol.  iv.  Art.  xvii. 


DISPUTATIO  MEDICA 


i 

impofuerunt.  Riverius,  Diemerbroeck,  et 
Strack,  nullo  peculiari  nomine  eum  voca- 
runt, quippe  qui  obiter  tantum  et  leviter 
eundem  attigerunt.  DoctifT.  Sau vages,  non 
fine  foloecifmi  culpa,  eum  “ Stomacacen  uni- 
verfalem”  nominavit.  Dr  Graaf,  et,  illo 
duce,  Dr  Ferris,  “ Petechicis  line  febre”  ap- 
pellarunt. Nomen  autem  figna  potius  morbo 
cuique  propria,  quam  aliena,  indicare  debet ; 
ideoque  fatis  erit,  nullam  febrem  effe  in  de- 
finitione notare,  etiamfi  una  fit  ex  notis,  qui- 
bus hunc  inter  et  alios  morbos  maxime  di- 
judicandum. Clar.  Duncan  fub  nomine 
“ Petechianofi,”  vel  “Aimorrhoeae,”  defignare 
maluit ; et  denique  Dr  Adair,  conjundo 
utroque  nomine,  Hcsmorrhceam  Petechialem 
nominavit.  Hoc  nomen  nobis  quoque  magis 
arridet,  utpote  quod  notas  duas,  quibus  mor- 
bus praecipue  infigniatur,  exprimit. 

Verbis  hujufmodi  morbus  nofter  haud  in- 
epte forfan  breviter  definiendus  eft  : 

“ In  variis  partibus  fummae  cutis,  petechice , 
ecchymomata , vel  interdum  veficulae  cruore 

repletae  j 


DE  HiEMORRHOEA  PETECHIALI.  9 


repletae  ; profluvia  fanguinis  e pluribus  locis, 
vel  leviflima,  vel  nulla  evidente  causa ; py~ 
rexia  nulla.” 

Hamorrhcea  in  nullo  fyftemate  nofologico 
adhuc  locum  tenet.  Cei.  Cullen  quidem 
petechias  alius  cujufdam  morbi  femper  figna 
efle  putavit ; hoc  autem,  ni  fallor,  experien- 
tia refellit.  Similitudo  hctmorrbcece  ligno- 
rum, cum  iis  quibus  Jcorbutus  cognofcitur, 
nullam  fane  dubitationem  apud  nos  relinquit, 
quin  illa  “ Impetiginibus,”  in  claffe  “ Ca- 
chexiarum”  Cullen,  reclius  annumeranda 
lit:  “ Totius  certe  vel  magnae  partis  corporis 
habitus  depravatus  eft,  line  pyrexia  primaria 
vel  nearoji *.”  Ab  Haemorrhagiis  Cullen 
eo  nomine  differt,  quod  abfunt  omnino  febris 
indicia  f. 


B § III. 


* Cullen,  Synopf.  Nofolog,  Method.  Cl.  III. 
I Idem,  Firft  Lines,  dccxxxvi. 


IO 

§ III.  DE  MORBI  SIGNIS. 

Morbus,  de  quo  fcribimus,  haud  fecus  ac 
alia  genera  valetudinis,  fefe  varie  oftendit, 
prout  varii  funt  aegrorum  corporis  habitus. 
Aliquando  fubito  incipit,  praegrefTo  nullo  ad- 
verfae  valetudinis  ligno  ; faepius  autem  pau- 
latim  obrepit,  nec  line  notis  praecurrentibus, 
quae  corpus  de  fano  llatu  defleclurum  effe 
ominantur.  ,Modo  enim  ante  acceffionem, 
caput  dolet,  naufea  vomitusve  urget ; moda 
alia  adfunt  ligna,  quae  primas  vias  male  fe 
habere  indicant ; faepe  fatigationis  fenfus  eft, 
et  mufculorum  vires  plus  minus  minuuntur. 
Paucis  febriculam  adefie  obfervatum  eft  j ple- 
XLfque  vero  ne  unum  quidem  lignum  febris 
contingit. 

In  initio  alias  alia  ligna  funt.  Plerifque 
fane  petecbice  prius  cutem  variant,  quam  alia 
indicia  morbi  obveniunt.  Quibufdam  vero 
fumma  cutis,  tanquam  ex  verberis  i&ibus,, 
hic  illic  vibicibus  livefcit,  vel  purpurafcit, 

neque 

neque  fimul  maculis  parvulis  interftindla. 
Exemplum  hujufmodi  in  Valetudinario  Edi- 
, nenji  novi,  a Dre  Duncan  haud  ita  pridem 
curatum.  Quibufdam  autem  accidit,  ut  ne- 
que petechice  neque  vibices  cutis  fuperficiem 
decolorant ; fed  fanguis  valde  proclivis  fit,  ut 
ex  variis  corporis  partibus,  vel  ex  leviffima, 
vi  externa,  vel  nulla  etiam  causa  evidente, 
prorumpat.  Infuper  exempla  pauca  literis 
tradita  funt,  quibus  fanguis,  cutem  inter  et 
cuticulam  effufus,  hanc  adeo  levavit,  ut  vefi- 
culas  effecerit,  ex  quibus  difruptis  eruor  ni- 
ger effluxit*.  Verum  enimvero  ex  fignis 
jam  memoratis,  plura,  vel  pauciora,  vel  omnia 
fimul,  alias  aliter  conjundla,  hoc  morbi  genus 
faspe  infigniunt. 

Quod  autem  ad  petechias  attinet,  magnitu- 
dine admodum  variant.  Modb  pun&a  per- 
exigua funt,  vifum  ferme  effugientia  ; modo 
pulicum  vefligia  referunt ; atque  femper  ab 

omni 


Reii.  Memorab.  Clinic.  vol.  i.  Comment,  in  re- 
bus med.  &c.  geftis,  vol.  vi. 

omni  alio  genere  exanthematum  facile  dig- 
nofcendae  funt.  “ Nec  cutis  fuperficiem  * 
excedunt,”  inquit  BuRSERiusf,  “nec  exaf- 
perant,  nec  pruriunt,  nec  dolent,  nec  ulce- 
rantur, nec  in  fquamas  abeunt,  fed  paulatim 
refolvuntur.”  Colore  rubicundo,  vel  purpu- 
reo, vel  fubnigro,  effe  folent.  Vibices  et 
ecchymomata  plerumque  fubfufco,  livido,  vel 
nigro  funt : variat  autem  color  pro  fummae 
pelliculas  tenuitate,  pro  tempore  ex  quo  fan- 
guis  effufus  fuerit,  pro  quantitate  ejus,  et  fi 
qua  fimilia.  Ubi  quidem  fanguis  non  fponte 
intra  cuticulam  effunditur,  cute  tamen,  vel 
leviffime  percufsa  vel  prefsa,  facile  effluit,  fic 
ut  ecchymomata  cutem  decolorent. 

Petechia  pe&us  maxime,  et  interiorem 
brachiorum  crurumqne  fuperficiem  occupant; 

aliquando 


* Hoc  certe  fsepiflime  accidit:  Dr  Adair  autem 
exempli  mentionem  fecit,  quo  petechix  aliquantum  pro- 
minulas erant  •,  et  ipfe,  in  uno  exemplo,  et  prominulas 
effe,  et  etiam  tadlas  dolere,  notavi. 

-r  Inftitut.  Med.  Eraft.  vol.  ii.  § cccxxiv. 

aliquando  etiam  omnem  cutem,  rariffime  fa- 
ciem, maculant.  Vilae  fuerunt,  at  perraro 
tamen,  in  linguam,  et  gingivas,  et  tunicam 
oculorum  fcleroticam,  oriri.  Saepius  autem, 
morbo  procedente,  fitum  mutant ; nonnullis 
hic  et  illic  evanefcentibus,  aliisque  alibi  vel 
ibidem  apparentibus. 

Maius  idem  corporis  habitus,  ex  quo  ma- 
culae et  vibices  proveniunt,  caufa  eft,  ut  aeger 
ad  fanguinis  profluvia  valde  opportunus  lit, 
quae  profedo  haud  parvum  capitis  periculum 
aliquando  afferunt.  Sanguis  enim  ex  omni- 
bus corporis  partibus,  quas  exilis  cuticula 
amicit,  facile  prorumpit,  quoties  vulnufculum 
vel  incifura  leviflima  infertur.  Nec  raro 
quidem,  nulla  vi  allata,  fanguis  ex  naribus 
et  gingivis  profluit,  vel  ex  pedore  expuitur. 
Nonnunquam  etiam  ex  ventriculo,  et  utero, 
yel  urethra,  prorumpit ; alvus  quoque  cruenta 
quaedam  infra  tranfmittit ; et  urina  interdum, 
ob  fanguinem  permiflum,  rubicunda  redditur. 

Sanguis  quidem  effufus,  uti  ex  audorum 
fcriptis  colligere  fas  eft,  aliquando  niger  eft. 


et 

et  in  grumos  coaftus  : haud  rar6  autem  in- 
doles ejus,  quatenus  faltem  fenfibus  percipere 
licuit,  nequaquam  mutatus  vifus  e£l ; verum, 
ficuti  ex  fano  corpore  miflus,  fe  coagulavit. 
In  paucis  exemplis,  tenuis  et  vix  ruber  ob- 

i 

fervatus  fuit,  fed  aquam  potius,  in  qua  recens 
caro  lota  fuit,  referebat. 

- Haec  profecto  indicia  funt,  quibus  hoc 
morbi  genus  maxime  cognofcitur. ' Alia  ta- 
men ligna,  quas  aliis  quoque  adverfae  vale- 
tudinis generibus  communia  funt,  identidem 
adfuut.  Pulfus  quidem  interdum  debilis  fit, 
et  celerior  quam  ex  confuetudine  ; faepiffime 
tamen  arterias  naturaliter  ordinatas  funt. 
Quibufdam  aegris  anima  fubinde  deficit;  ut  in 
exemplo  a Werlhoff  tradito,  et  in  alio, 
quod  ipfe  vidi.  Cutis  plerumque  et  fpiritus 
naturales  funt ; interdum  autem,  haud  fecus 
ac  in  febricula  laborantibus,  hic  citatior  eft, 
et  illa  fupra  confuetudinem  calida.  Stoma- 
chus generaliter  cibos  haud  faftidit ; et  alvus 
urinaque,  nifi  fanguine  inquinata,  naturaliter 
fe  habere  folent.  Denique,  corpus  faepius,  ut 

in  fano  flatu,  omnibus  fungitur  muneribus,  fi 
excipias  quod  vires  mufculorum,  quotquot 
voluntati  parent,  plerumque  minuuntur. 

Tempus,  quod  curfu  implet  hcemor rhcea, 
variis  exemplis  admodum  variat.  Aliquando 
vel  fponte,  vel  paucis  medicamentis  adhibitis, 
diebus  paucis  finitur.  Saepius  autem,  uti  ex 
medicorum  fcriptis  colligere  pofTumus,  heb- 
domadas plures  vel  pauciores  continuat ; 

quinimb,  ultra  menfes  quofdam,  vel  etiam 
* 

annos,  interdum  protrahitur  ; et  denique  alias 
aliter  terminatur. 

^Egra  quaedam,  cui  Dr  Duncan  in  Va- 
letudinario Edinenji  medicinam  adhibuit, 
per  duas  menfes  hamorrhcea  laborabat,  fan- 
guine  interim  fubinde  prorumpente,  donec 
tandem  fato  procubuit,  prae  mera  fanguinis 
inopia,  ut  Dn  Duncan  videbatur*.  Cutis 
enim  et  labra,  non  pallida  folum,  fed  albida, 

fane 


* Prselea.  et  Narrat.  Clinic.  anno  1797.  Vide  Att. 
Nat.  Curiof.  vol.  ix. 

fane  evaferunt ; et  fanguis  vix  coloratus,  fed 
aquam  potius  referens,  profluebat. 

Mortem  nonnunquam  affert  fanguinis  pro- 
fluvium, quod  vafa  fubitd  et  magnopere  de- 
plet. Dr  Duncan,  (cui  ob  beneficentiam 
erga  me,  maximas  gratias  habeo),  folita  cum  • 
benignitate,  hiftoriam  pueri,  hoc  morbo  ae- 
groti, mihi  memoravit,  cujus  fumma  cutis  per 
plures  annos  petechiis  nunquam  non  varia- 
batur, et  ex  iftu  etiam  leviflimo  vibicibus 
livebat.  Nec  alia  tamen  ligna-  erant  adverfae 
valetudinis.  Licet  enimvero  cibus,  ex  his 
quas  maxivnd  nutriunt,  plena  manu  illi  largi- 
retur, et  medicamenta  adhibirentur,  morbus 
tamen  perflabat,  et  poftremd  profluvium  fan- 
guiriis  ex  pulmone  necem  intulit.  Aliud  hu- 
jufmodi  exemplum  exquifitum  nuper  accepi 
ab  amico  meo  aeftimabili  Jacobo  Rumsey,  qui 
medicinam  ad  Amerfiam,  in  comitatu  Buckin- 
genfi , agit ; puellae,  fcil.  quas,  poftquam  hoc 
genere  valetudinis  quatuor  menfes  laborave- 
rat, cum  brevi  femel  malorum  intercapedine, 
ob  fanguinis  ex  utero  profluvium,  morti  tan- 
dem occubuit. 


Reil 

Reil  et  Behrens*  duorum  aegrorum  hi- 
ftorias  in  medium  protulerunt,  qui  fubitd  ani- 
mam efflaverunt,  alter  refolutione,  alter  di- 
ftentione  nervorum,  correptus.  Et  nonnulli 
denique,  quos  hcsmorrhcea  occupabat,  mortui 
funt,  quanquam  nulla  adeffet  caufa,  quae  ad 
mortem  inferendum  plane  fufficeret  +. 

Scire  autem  licet,  plerofque  aegros,  quos 
bamorrhtza  invafit,  perdu&os  effle  in  fanita- 
tem ; quippe  fanguinem,  inter  cutem  et  cuti- 
culam effufum,  vafa  lymphatica  paulatim  for- 
buiffe,  aegrosque  haud  amplius  ad  fanguinis 
profluvia  opportunos  evafifie.  Atque  ex  auc- 
toribus accepimus,  quod,  poftquam  morbus 
medicinae  parere  diu  omnino  recufaverat,  aegri 

quidam,  a medicis  deferti,  tandem  convalue- 
runt 

Corpus  unum,  hoc  morbo  exanimatum, 
ferro  patefadum  eft ; et  quae  oculis  introfpi- 

C cientium 


* De  Morb.  Maculof.  Hserporrbag.  in  Di  IT.  C.  Zet- 
terstroem. 


I-  Duncan,  Med.  Com,  vol.  xx. 


f Ibid.  vol.  xiv. 

cientium  obvenerunt,  in  “ Actis  Naturte  Cu- 
“ rioforum”  narrata  funt,  eaque  exfcripfit  Dr 
Adair  : quum  vero,  quae  memorata  funt, 
nihil  rei  noftrae  lucis  effundant,  ab  omni  parte 
tranlibam. 


s IV.  DE  CAUSIS  REMOTIS. 

i 

Qujenam  corporis  conditio  in  hamorrhceqm 
maxime  proclivis  eft,  medicis,  credo,  haud  fa- 
tis compertum  eft.  Nonnulli  putant  debili- 
tatem ei  praecipue  occafionem  dare.  Et  aegri 
quidam,  quos  hoc  morbi  genus  aggreffum  eftr. 
virium  profedtd  imminutionem  experti  funt, 
quae  paulatim  obrepferat,  antequam  ligna 
morbo  propria  fefe  oftenderunt.  Haec  virium 
imminutio,  uti  medicis  placuit,  ex  nimia  fati- 
gatione, vel  ciborum  parum  nutrientium,  et 
tabernarum  limul  infalubrium  ufu,  vel  tan- 
tum pravo  corporis  habitu,  exorta  eft  : forfan 
pro  primo  morbi  indicio  potius  habenda- 
Morbi  praegreffi,  utpote  omnia  febrium  gene- 

4 

ra, 

ra,  rubeola , variola,  rheumati/ mus,  partus  dif- 
ficilis, aliique  fimiles,  a medicis  putati  funt 
mortales  aptos  reddere,  qui  in  htemorrhceam 
inciderent.  Recte  autem  an  fecus,  adhuc  non 
licet  judicare ; at,  in  praefentia,  hoc  neque 
amplius  dicere  poflumus,  hunc  morbum  illos 
nonnunquam  fubfecutum  elfe.  Riverius,  ut 
fupra  notavimus,  hamor  rhoeam  eos  maxime 
adoriri  obfervavit,  qui  obftructionibus  vifce- 
rum  inveteratis  laborabant.  Denique,  fexus 
debilior,  muliebris  fcil.,  virili  proclivior  eft 
hcemorrbaece  j atque  mortales,  iis  vitae  tempori- 
bus ubi  corpus  eft  maxime  debile  et  invalidum, 
eadem  corripi  faepiffime  obfervati  funt.  Plu- 
rimi enim  infantes  et  impuberes,  ab  aetate  fcih 
duorum  annorum  ad  annum  decimum  quar- 
tum, et  multi  aetate  provedliores,  ea  laborave- 
runt. Neque,  porro,  omittendum  eft,  plerofque, 
quos  h&morrhcea  occupavit,  pauperes  efte,  qui, 
prae  rerum  anguflia,  cibis,  ex  his  quae  difficile 
concoquuntur  et  parum  nutriunt,  vefci  fole- 
bant,  et  qui  in  tabernis  immundis,  humidis, 
nec  perflatum  habentibus,  congregati,  vitam 

degebant  j 

degebant  • quibus  omnibus  nulla  quidem  ap- 
tiora funt,  quae  corporis  vires  minuant. 

Contra  vero  notatu  digniffimum  eft,  mor- 
bum, de  quo  fer  ibi  mus,  fiepe  eos  tentaviffe, 
qui  nullo  genere  valetudinis  prius  languerant; 
quibus  ne  unum  quidem  debilitatis  lignum 
anXe  morbi  acceffionem  aderat ; et  quibus  de- 
nique nulla  vitae  commoda  deerant.  Praeter-  ~i 
ea,  qua:m  plurimi  caulis  fupra  memoratis  de- 
biles fiunt,  quos  hesmorrheea  neutiquam  ado- 
ritur. 

Sin  autem  limplex  debilitas  mortales  huic 
morbo  opportuniores  reddit,  unde  accidit, 
morbum  pro  ratione  effe  perrarum,  cum  caufae 
quoque  excitantes,  uti  jam  memoraturus  fum, 
frequentiffime  occurrere  putantur  ? Unde, 
inulto  rarius  effe  hoc,  quam  alia  morbi  ge- 
nera, quibus,  ut  medici  credunt,  eadem  debi- 
litas corpus  proclive  reddit,  et  quibus  cum  eo 
eaedem  caulae  excitantes  communes  funt  ? His 
animadverfis,  nos  equidem  adducimur  ut  cre- 
damus, quandam  effe  corporis,  feu  folidarum 
five  ffqidarum  partium,  conditionem,  nobis 

adhuc 

adhuc  latentem,  qua  homines  proclives  red- 
duntur in  h amor  rhoeam . 

Audtores,  qui  de  morbo,  quem  perfequi- 
mur,  fcripferunt,  plurimas  memoraverunt 
caufas,  quibus  identidem  concitatus  eft ; vel 
plurimas  faltem  res  inter  acceffionem  adfuifie 
obfervarunt,  quibus  verifimillinium  vifum  eft 
eum  concitatum  eiie,  ubi  aliquis  in  eum  pro- 
clivis jam  factus  fuilfet.  Frigus,  nimirum, 
corpori  admotum,  vel  potio  frigida,  fudorem 
fubito  cohibendo,  eundem  excitare  putata 
funt.  Et  quafdam  ex  partu  difficili  adoriri 
jnorbus  habitus  eft.  Quinetiam  interdum, 
uti  obfervarunt  medici,  fubfecutus  eft  affe&us 
animi  vehementes,  metum  praecipue,  et  iram; 
itemque  nimiam  fatigationem,  atque  crudi- 
tates, ex  copia  immodica  alicujus  rei  devo- 
rata, oriundas. 

Enimvero  an  res  hujufmodi,  necne,  h<c- 
morrhcecim  revera  excitaverint ; an  cum  alia 
quadam  caufa,  etiamnum  medicis  ignota,  ad 
eum  excitandum  confpiraverint,  (perinde  ut 
eaedem  res  cum  diaeta  quadam  ad  fcorbutum 

incitandum 

incitandum  confpirant),  nobis,  credo,  pra? 
impari  adhuc  fcientia,  nihil  pro  certo  conclu- 
dere fas  eft : praefertim,  quum  morbus,  de 
quo  agimus,  faepe  exortus  fit,  ubi  nec  una 
quidem  earum  rerum,  quas  memoravimus, 
neque  ulla  alia,  quas  pro  caufa  haberi  potuit, 
obvia  prius  occurrerat,  quam  ipfe  morbus 
aliquem  occupavit. 


$ V.  DE  DIAGNOSI. 

Cum  vero  propofuerim  ligna,  quibus  mor- 
bus, de  quo  fcribimus,  maxime  cognofcatur, 
ad  ea  quoque  tranlibo,  ut,  quibus  aliquis. ab 
aliis  morbis  hunc  dignofcere  pollet,  notas  in- 
dicem. Sola  valetudinis  genera,  quae  hcsmor- 
rhcea  lignis  limulat,  ea  funt  quae  Typhus  et 
Scorbutus  nominantur.  Quod  autem  ad  ty- 
phum attinet,  illa  ab  hoc  facillime  dignofcen- 
da  eft,  ut  inter  omnes  convenit,  li  illius  ligna 
diligenter  refpiciantur.  Notae  enim,  quibus 

febris  imprimis  inligniatur,  illi  femper  ab- 

funt : 

funt;  prsefertim  eft  nulla  anxietas  febrilis, 
neque  fenforii  fundiones  plurimum,  vel  om- 
nino quidem,  turbantur.  Atque  his  animad- 
verfis,  nomen  primum,  fcil.  “ Petechiarum  fine 
febre,  ei  impoiuit  Dr  Graaf.  IVIedici  au- 
tem exempla  quaedam  memoraverunt,  ubi  pul- 
fus  arteriarum  aliquantulum  celeres  erant,  fpi- 
ritusque  citatior,  et  fitis  modica  urgebat  : at- 
tamen corporis  totius  conditio,  lignorum  pro- 
greftus  et  duratio,  morbos  inter  fe  diverfos 
efie  plus  fatis  indicant.  Hcemorrhcea  qui- 
dem, uti  fupra  diximus,  menfes  plures,  vel 
etiam  annos  aliquando  producitur. 

Quod  vero  ad  fcorbutum  pertinet,  inter  me- 
dicos haud  omninb  convenit  eum  ab  hamor- 
rhcea  natura  difcrepare.  Neque  fane  negan- 
dum eft,  utrofque  morbos  inter  fe  lignis  ali- 
quantum congruere.  Dr  Adair,  ut  videtur, 
hcEtnorrhceam  nihil  aliud  efie  quam  mitiorem 
Jcorbuti  gradum  exiftimat.  Atque  clarilf. 
JFourcroy*,  Uti  ex  obfervationibus  quibuf- 

dam. 


* La  Medecine  eclairee  par  les  fciences  phjfiques. 

dam,  de  aegri  hiftoria  a Dre  Ferris  in  lucenl 
edita,  memoriae  mandatis,  colligimus,  femet 
ejufdem  fententiae  fautorem  oftendit. 

Opinio,  quae  Dri  Adair  placuit,  hoc  argu- 
mento (quod  quidem  verum  elfe  nemo  nega- 
bit) praecipue  niti  videtur  ; homines,  nimirum, 
vitam  terreftrem  agentes,  fcorbuto  interdum 
corripi,  dummodo  cibis,  conco&u  difficilibus, 
vel  in  quibus  parum  alimenti  eft,  diu  vefcan- 
tur  ; neque,  porro,  hunc  fcorbutum  terreftrem 
fignis  differre  ab  eo,  qui  nautas,  aequora  navi- 
bus pervagantes,  adoritur;  Et  “ nullum  certe 
fymptoma,”  inquit,  “ in  hamorrhcea  unquam 
extitit,  quod  non  faepius  in  fcorbuto  obferva- 
tum  fuerat.” 

Hoc  argumentum  fortaffe,  afpeclu  primo, 
gravi ffimum  habebitur.  Credo,  enimverd, 
vix  fieri  poffe,  ut  aliquis  hcemorrhcerim  et  fcor- 
butum pro  eodem  morbi  genere  habeat,  fi  fe- 
quentia  ante  oculos  ponat  \ figna,  nempe,  et 
durationem  utriufque,  et,  quae  ad  utrique 
medendum  idonea  funt,  medicamenta. 

Scorbutum 

Scorbutum * dies  aliquot  vel  hebdomadas 
nunquam  non  praecurrent  ingens  lalfitudo, 
fpirandi  difficultas,  et  mufculorum  dolor,  ei, 
qui  ex  nimia  fatigatione  oritur,  limilis ; vel 
potius  forfan  dicendum  elt,  fcorbutum  ita 
tardo  paflu  inter  initia  aliquamdiu  incedere. 
Haviorrhcea  vero,  quanquam  eam  nonnihil 
faffitudinis  faepe  antecedat,  faepe  tamen  ali- 
quos fubito  invadit,  ubi  nulla  adverfae  vale-  ~ 
tudinis  ligna  ante  acceffionem  obfervata  fue- 
rant : neque  profedto,  vel  durante  morbo, 
femper  laffitudo  urget. 

Quinetiam  fcorbutus,  antequam  diu  invete- 
ravit, plurimis  ftipatur  fignis,  quorum  ha~ 
morrheea  et  maxime  inveteratas  alia  rariffime, 
alia  autem  nunquam,  adlint.  Gingivas  fem- 
per fere  tument,  et  fpongiofae  fiunt ; dentes 
alveolis  vacillant ; os  foetet ; aqua  eft  inter 
cutem  cruribus  : fed  raro,  credo,  cutis  ecchy- 
momatibus  ante  livefeere  obfervatur,  quam 

D morbus 


* Boerhaave,  Aphorifm.  1151,  Lind  on  Scurvy, 
Part  II.  cliap.  2. 

morbus  ingravefcerit.  Quod  cum  acciderit, 
aegri  vim  mufculorum  amittunt ; membra 
enim  torpefcunt,  haud  fecus  ac  refolutione 
nervorum  correpta,  atque  tendines  poplitum, 
duri  et  contradi  fiunt ; ulcera  foeda,  et  pef- 
fimae  indolis,  crura  occupant ; dolent  membra 
et  vifcera ; anima  deficit,  aliquandd  haud 
recuperanda,  dummodo  aegri  feu  leniter  mo- 
veantur, feu  lenis  aura  eos  attingat. 

Licet  autem  hcemorrhcea  in  menfes  quof- 
dam  aut  etiam  annos  producatur,  vel  in  tem- 
pus certe  multo  longius,  quam  fcorbutus  un- 
quam curfu  implet ; ligna  tamen  dira,  quae 
jam  memoravimus,  aegros  nunquam  vexant. 
Morbus  vero  fignis  mitioribus  per  totum  cur- 
fum  premit,  donec  aeger  feu  fatis  concedat, 
feu  medicamentis,  viribusve  naturae  medica - 
tricibus,  perducatur  ad  fanitatem. 

Atqui,  porro,  hcemcrrhcea  omnibus  medi- 
camentorum generibus  aliquando  cedere  re- 
cufat,  nec  iis  quidem  fanabilis,  (uti  animad- 
vertit Dr  Duncan,)  quibus  fcorbuto,  haud 
gradu  violentiori,  certiffime  mederi  valemus. 

Quinimo 

Quinimo  remedia  aptifiima  quae  aegris,  hoc 
morbo  laborantibus,  falutem  reftituant ; fcil. 
acidum  citricum,  et  vegetabilia  recentiora  ; ea- 
dem, ut  videtur,  haudquaquam  ad  hcemotr- 
rhceam  curandum,  neque  fane  ad  ei,  perinde 
ut  fcorbuto,  praeveniendum  valent. 


§ VI.  DE  PRAESAGIIS. 

1 


Praevisis  omnibus  quae  ad  ligna  et  caufas 
pertinent,  fequitur  ut  quafdam  notas  expli- 
cem, quae  vel  fpem  vel  periculum  oftendant. 
Morbus  quidem,  ut  de  eo  generatim  loqua- 
mur, haud  valde  periculofus  habendus  eft ; 
ex  ob  ervationibus  enim  medicorum  difcimus, 
facilem  fuifie  plerifque  eo  confedlis  falutem. 
In  lingulis  autem  exemplis  fanguinis  proflu- 
via nos  maxime  metu  terrere  debent ; utpote 
quae  necem,  ubi  morbus  fatalis  fuit,  fspius 
intulerunt ; quae  certe  corpus  magnopere  de- 
bditant,  ideoque  morbum  ipfnm  augent ; et 

quae 

quae  denique,  etiamfi  aeger  fanetur,  ne  in 
malum  tamen  habitum  corpus  decidat,  me- 
tum faciunt.  Scire  quoque  licet,  aegrum  effe 

► 

in  meliori  vel  pejori  fpe,  prout  fanguis  minori 
vel  majori  copia,  pro  ratione  virium,  pro- 
fluxerit ; atque  prout  medicamentis,  aliquam- 
diu adhibitis,  plus  minusve  morbus  paruerit. 

Praeterea  fere  fupervacuum  erit  dixifle, 
quod,  quantb  minus  corporis  habitus  affici- 
tur, et  quanto  magis  funftio  quaelibet  ex  mor- 
bida naturalis  fit,  tanto  magis  fauftum  even-* 
tum  expe&andum  fit;  et  praefertim  fi  pe- 
techiae  fimul  evanefcere  obfervantur,  vel  fi  ex 
lividis  aut  fubnigris,  pallidae  aut  fubfufcae 
fiunt. 

§ VII.  DE  MORBI  NATURA,  SIVE 
CAUSA  PROXIMA. 

r , * . ' _>  • . | j • i | 

/ 

QuiE  fit  natura  lamorrhcea  magna  et  per^ 
difficilis  quaeftio  ell ; et  vix  fortalfe,  aut  nullo 

modo, 

modo,  nifi  conje&uris,  eam  profequi  poffu- 
mus.  Quocirca  quibufdam  inutile  fore  vi- 
deatur, tempus  terere  quicquam  de  ea  diffe- 
rendo ; praecipue  quum  opiniones  majorum, 
de  proximis  morborum  caufis,  quamcunque 
fidem  olim  fibi  vindicaviffent,  diuturnitate 
tandem  extabuiffe  videmus. 

A re  noftra  omninb  alienum  foret,  de  theo- 
riarum, quod  ad  medicinam,  utilitate  difpu- 
tare.  Errores  quidem,  prae  infcientia  qua  ver- 
fatur,  “ humana  parum  cavet  natura  ide6- 
que  theorias,  increfcente  femper  rerum  fcien- 
tia,  apertas  effe  ad  reprehendendum  et  re- 
fellendum neceffe  eft.  Sed  ab  erroribus  re- 
fellendis etiam  veritatem  difcamus ; qua  nixi 
et  muniti,  viam  minus  incertam  et  occultam 
tentabimus,  nofmet  ad  naturam  inveftigan- 
dam  poftea  accinfturi. 

Itaque  nobis  confilium  eft,  theorias,  quas 
medici  de  hoc  morbo  propofuerunt,  aliquate- 
nus perpendere  ; et  fi,  quae  veritati  minime 
congruant,  folum  deprehendere  pofiimus,  nos 


tamen 

tamen  partem  folido  de  die  nec  frultrti  demp- 
flffe  putemus.  Nam 

\ irtus  efl,  vitium  fugere;  et  fapientia  prima, 

“ Stultitia  caruifie.’'  Hor. 

Medici  duas  praecipue  fententias  protule- 
runt, quibus  lignorum,  hamorrhoece  aliisque 
quibufdam  moibi$  communium,  rationem  red- 
derent ; nempe  petechiarum , vibicum,  procli- 
vitatis ad  fanguinis  profluvia,  et  fi  qua  fimi- 
lia.  Alii  enim  ligna  haec  a fluidarum  cor- 
poris partium  * putredine  pendere,  alii  au- 
tem a folidarum  -j-  debilitate,  contendunt. 
Indicandum  efl:  itaque,  quae  maxime  ex  utra-r 
que  parte  dicantur,  quo  facilius  reperire  pof. 
fimus,  quae  gravioribus  vel  levioribus  argu- 
mentis nitatur : et  imprimis  pauca  dicam  de 
humorum  putredine. 

, . Inter 


* Withers  on  Afthma,  Cafe  47.  Ferris.  Aikin. 

•f  Brown,  Elem.  Med.  Milman  on  Scurvj. 
Adair,  Udi.  Inaug, 

Inter  mutationes  quas  humores  fubire  fo- 
lent,  putredinem  neutiquam  annumerandam 
efle  mihi  verilimillimum  videtur.  Imo,  ni 
fallor,  omni  ratione  concluditur,  live  ad  fan- 

guinis  proprietates,  live  ad  putredinis  natu- 

/ 

ram,  fpe&emus,  illum,  durante  vita,  putre- 
dine vitiari  omnino  nequire:  atque,  porro, 
mutationes  ipfas,  quibus  ejufdem  putredo  in- 
ligniri  putatur,  morbidi  corporis  conditionis, 
haudquaquam  caufas  elTe,  fed  elfe&us. 

Omnia  argumenta,  quibus  clarilf.  Pringle 
quoad  fcorbutum  ufus  eft,  luculenter  refellit 
Dr  Milman  ; quippe  qui  alfumptiones  illius 
falfas  elfe  monilravit.  Et  notatu  quidem 
dignum  eft,  olera  pauca,  frmftusve,  vel  limo- 
rum fucci  pauxillum,  ad  ligna  illa  putredi- 
nis fuganda  multo  majoribus  viribus  valere, 
quam  omnia  cintifeptica  glorianda,  quae  in  of- 
ficina lua  ch emica  vir  illuftris  deprehenderat. 

Diftertationem  ingeniofam  in  lucem  pro- 
tulit* Dr  Perris,  ut  opinionem  D r is  Mil- 
man 

/ 11  * * '«—HI  — ■ ...  . 1 .1 

DilT.  Inaug.  De  Sanguinis  per  corpus  vivum  cir- 
culantis Putredine.  Edin.  1784.  - 

man  de  fcorbuti  febriumque  caufa  improbar 
ret,  atque  ut  Dris  Cullen  fententiam  defen- 
deret. . Imprimis,  humores  putridos  fieri  ex 
eo  ftrenue  argumentatur,  quod  materia  con- 
tagiofa,  poftquam  in  corpus  introdu&a  fuerit, 
multum  augetur.  Hujus  autem  rei,  ut  vide- 

i * 

tur,  rationem  magis  juffam  et  verifimiliorem 
reddere  poflumus,  fi  materiam  a fanguine, 
nova  et  morbida  vaforum  a&ione,  feparari 
putemus : quum  alia  exenlpla  fimilia  a&ionis 
novae  faepe  obveniant ; ut,  puta,  puris  fecretio, 
materiae  gonorrhoea: , carcinomatis,  et  fi  qua 
fimilia  : et  quum  ipfa  evidentia  huic  opinioni 
repugnat ; nam  variola,  e.  g.  cum  fanguinis 
portione  homini  haud  inferi  poliunt*  ; neque 
materia  contagiofa,  nifi  in  cutis  vafis,  ex  fah- 
guine  feparari  obfervata  fuit  f . 

Deinde,  ut  probaret,  nihil  obflare  quo  mi- 
nus fanguis  inter  circulandum  putredine  in- 
quinetur, 


* Vide  Sir  G.  Baker  on  Smallpox,  p.  9.  Dar- 
WIn’s  Zoonomia,  vol.  i.  § xxxiii.  a.  10, 

f Philofoph.  Tranfaft.  vol.  lxx.  p.  135.  Baillie's 
Morbid  Anatomy,  p.  195- 

quinetur,  ideoque  inquinari  verifiraile  efle  : 
“ Quum  nervi,”  inquit,  “ unde  et  fenfus  et 
motus  derivantur,  a cerebro  difperii,  fimplicia 

folida  fola  attingant,  nulloque  modo  cum 

/ 

fanguine,  nili  quatenus  cordis,  ac  reliquorum 
.vaforum,  excitatio  adjuvatur  ope  ejus  mecha- 
nica, vel  chemica,  conjungantur  ; lic  fieri 
non  poteft  ipfum  fanguinem  vis  illius  vitalis* 
quae  per  nervos  ex  cerebro  propagatur,  id  efl* 

Vitae  animalis,  efle  participem  :” “ hinc 

nihil,  mea  ex  lententia,  obftat,  quo  minus  ex 

1 

mutationibus,  quas  extra  corpus  fiibit  fiinguis, 
ejufdem  ipfo  in  corpore  mutationes  quodam- 
modo colligamus.” 

Cuivis  autem  hoc  modo  ratiocinanti,  fat 
erit  refpondere,  quod  ne  minimam  quidem 
notitiam  vis  vitalis  live  nervofae  d priori  ha- 
bere poflumus,  nec  minimam  profecflo  adi- 
pifci  quimus,  nili  effedtuum,  quos  iri  corporis 
partes  live  folidas  live  fluidas  eadem  edit, 
longinqui  temporis  obfervatione.  Ex  acu- 
tata vero  rerum  comparatione,  eft,  ni  fallor, 
quod  colligamus,  fanguinem  folidis  vivis, 

E quod 

quod  ad  conditionem,  ardtifiime  conjuncturo 
efie,  fic  ut,  fi  hoc  modo  illove  haec  mutentur, 
ille  quoque  eodem  fere  modo  fimul  mutabi- 
tur : ex  quo  intelligi  debet,  utrorumque  con- 
ditionem et  proprietates  eadem  de  causa,  ni- 
mirum de  vi  vitali  feu  nervosa,  pendere. 

Sanguinem  eandem  cum  folidis  vim  vita- 
lem participare,  credidit  Aristotee**#*,  et 
propofuit  etiam  Harvey  -j*  nolter  celeberri- 
mus ; argumentis  autem  plurimis,  ex  doflA 
indagatione  et  comparatione  illatis,  opinio- 
nem lmnq  nuper  defendit  praeclarus  Joannes 
Hunter  Multi  autem  phyfiologics  fiudiofi 
opinionem  fubvertere  conati  funt : fed,  m& 
judice,  eam  nec  fubverterunt  nec  etiam  in- 
firmarunt. Nonnulli  enim,  argumentis  non 
folum  a philofophia  abhorrentibus,  feJ  in- 
eptis equidem,  freti,  controverfiam  moverunt ; 

quippe 


* Hift.  Anim..  lib.  iii.  cap.  19. 
f Exercitat.  Anatom.  51. 

X Treatife  on  the  Blood,  &.c„. 

quippe  qui  quaeftionem  cogitatione  et  a 
priori * folvere  voluerunt,  cum  a certis  potius  et 
exploratis,  id  eft:,  ab  his  quae  experientia  et 
obfervatio  docuerint,  petenda  eftet  folutio. 
Alii  autem  initio  vitam  verbis  definiverunt, 
five  hypothefin  de  natura  ejus  animo  conce- 
perunt, et  deinde,  hanc  veram  et  certam  rati, 
vitam  fanguini  ineffe  negarunt ; quia  nempe 
hypothefi  luae  fanguinis  natura  haud  con- 
gruit-j*.  Poffunt  ver6  nihil  omnino  probare, 
quorum  difputationis  fundamentum  mera 
conjedura  eft  ; etenim,  uti  admonet  Cicero, 

nulla  conclufio  eft,  aflumptione  non  con- 
cefsa.” 

Quae  fit  vitae  natura  omnino  certe  ignora- 
tur, et  forfan  femper  ignorabitur.  Noftrum 
eft  folummodo  omnia,  quae  animantibus,  vel 
folidis  corporum  partibus,  vel  fluidis,  obve- 
niant. 


* John  Bell.  Anatomy,  vol.  ii.  p.  83. 

+ Blumenbach,  de  vi  vitali  fanguinis.  Thel- 

wall  s elTay  towards  a definition  of  animal  vitality, 

&c. 


36  DISPUTATIO  MEDICA 

niant,  et  qua  ordine,  curiofe  et  diligenter  j 
obfervare;  atque,  fi  plurima  inter  fe  congru- 
entia utrifque  partibus,  eodem  fere  modo  eo- 
demque  tempore,  contingere  videamus,  non 
poffimus  adduci,  ut,  alia  vi  alteram  partem, 
alteram  vero  alia  impulfam,  credamus  : fed 
utrafque  vis  vitalis  ejufdem  compotes  et  par- 
ticipes potius  concludere-  debemus.  Ex  fi- 
militudine  enim  effectuum,  fimilibus  caufis 
admotis,  naturam  fimilem  effe  colligere  fas 
eft. 

Tempus  et  angullae  fines  de  hac  re  oratio- 
nem dilatare  vetant ; paucas  autem  fimilitu- 
dines  animus  eft  indicare.  Cei.  J.  Hunter 
notavit,  caufas  eafdem,  quibus  folidarum 
partium  irritabilitas  isepe  afficitur,  fluidarum 
quoque  coagulandi  vim  eodem  fere  modo 
iimul  afficere.  Nonnulla,  nimirum,  quae  vires 
eas  minuunt  abolentve,  quibus  fibrae  mufeu- 
lares,  ftimulis  admotis,  fefe  contrahunt,  et  quae 
has  teneras  et  relaxatas,  et  nigras  reddunt*, 
vim,  qua  fanguis  fefe  coagulat,  fimul  minu- 
unt abolentve,  atque  eum  vel  parum  goaftum, 

vel  omnind  fluidum,  nigrumque  relinquunt. 
Haec  funt  nonnulla,  quibus  vita  fubito  ab- 
rumpitur, nempe  flilmen  iclusve  eleCtricus , 
acerbi  animi  affedus,  nifus  mufculorum  vio- 
lentes, et  idus  fuper  regionem  ventriculi  * ; 
item  gcifis  acidi  carbonici  refpiratio  -j-,  viperae 
morfus  J,  et  fi  qua  fimilia.  Cstlor  quoque  et 
folida  et  fanguinem  eodem  modo  afficit ; 
caufa  eft  ut  fanguis  illico  coeat,  mufculique 
fefe  contrahant. 

Ad  haec,  clar.  Van  Su^ieten  ||  obfervavit, 
fanguinem  eorum,  qui  robufti  et  validi  funt, 
multo  magis  firmiter  fe  coagulare,  quam  eo- 
rum, quibus  vires  in  corpore  languent.  At- 
que cel.  Haller,  “ in  tenera  virgine,”  in- 
quit, “ in  hominibus  pulmonem  debilem 

nadis, 


* Hunter  on  the  Blood,  &c.  p.  i.  chap.  i. 

-j-  Luzuriaga,  Diff.  Inaug.  de  fyft.  fanguin.  et  nerv. 
nexu,  p.  28. 

t Fontana  on  Poifon. 

J|  Comment.  fed.  588. — 1010. 

nadtis,  delicatum  fanguinis  coagulum  eft  j ru- 
brum tamen,  fed  minus  cohaerens,  fluidoque 
humori  propius*.”  Neque  porro  omitten- 
dum elt,  majorem  adhuc  funilitudinem  effe 
inter  fanguinis  et  fibrarum  mufcularium  con- 
ditionem, et  vim  contrahendi.  In  iis  enim 
morborum  generi ous,  ubi  fibrae  arteriarum 
tardius  pro  ratione,  fed  fortiter,  fefe  contra- 
hunt; ut,  e.  g.  in  Pneumonia  ; fanguis  eodem 
tempore,  e vena  miffus,  tardius  coagulatur, 
fed  firmius  fit  coagulum,  et  fuperficies  ejus 
in  cavum,  poculum  referentem,  contrahitur : 
(quod  fane  fignum  eft  inflammationis  multo 
certius,  quam  fola  coriacea  quali  fuperficies). 
Contra  vero  quorum  fibrae  arteriales  celeriter, 
at  imbecilliter  tamen,  micant,  perinde  ut 
phtbiji  laborantium  f ; eorum  quidem  fan- 
guis, fi  quis  mitius  fuerit,  celeriter  coagulatur, 
fed  coagulum  imbecilliter,  aut  vix  cohaeret. 

Eadem 


* Elementa  Phylologiee,  vol.  ii.  p.  318. 

Eadem  quoque  fimilitudo  obfervari  potefl, 
ubi  animalia,  ufque  dum  moriantur,  fangui- 
nem  amittunt : ea  eniin  pars  fanguinis,  quae 
primo  e venis  erumpit,  tardiffime  fed  validif- 
lime  fele  coagulat ; ea  autem  qua?,  viribus 
magis  magisque  deficientibus,  poftea  effluit, 
celerius,  at  imbecilius  verb,  in  coagulum 
coit  *. 

Cei.  Fourcroy  eafdem  fimilitudines  ani- 
madvertit, idemque  ex  iis  perpenfis  conclu- 
dit ; languinem,  fcil.  ope  vis  vitalis  coagulari. 

“ Le  fang  fuit  les  pbafes,”  inquit,  «•  de  l’or- 
gane  mufculaire  ; pale  et  tres- fluide  dans  le 
foetus  et  dans  Penfant,  ii  ne  prefente  qu’une 
gelee  tremblante  et  moUaffe  dans  fa  concre- 
'tionj  tandis-que  celui  de  1’adulte,  riche  en 
.couleur  et  en  confiftence,  fe  prend  prefque 
ttout  en  mafie  folide.  Lorfque  la  fluide  a ce 
kdernier  caraclere,  les  mufcles  ont  aequis  tout 
leur  volume  et  toute  leur  force  f.” 

Prreterea 


e,  pour  1783, 


* Hewson  on  the  Elood. 
t Memoires  de  h Soc.  Roy.  de  Medecin 

Praeterea  notatu  dignum  eft,  fanguinis  glu- 
ten, live  fibrinam , adeo  fibras  mufculares, 
quantum  vel  confpe&u  vel  periclitatione  che- 
mica  detegi  poteft,  fimulare,  ut,  fi  ulla  fides 
Eourcroy,  vix  aut  ne  vix  quidem  a fe  invi- 
cem dignofci  pofilnt.  “ En  effet,”  inquit, 
“ lorfqu’on  a enleve  par  des  moyens  appro^ 
pries  la  lymphe  coloree,  la  gelee,  les  fub- 
fiances  extracftive  et  faline,  qui  font  contenues 
dans  le  tiflii  fpongieux  des  mufcles,  leur  chair 
n’offre  plus  que  la  matiere  glutineufe  pure, 
comme  je  m’en  fuis  convaincu  par  1’expe- 
rience 

Ad  fummam  colligendum  eft,  ea>  quaecun- 
que fint,  quibus  vires  fibrarum  mufcularium 
vitales  afficiantur,  eadem  vim  illam,  quae  fan- 
guini  eft,  fefe  coagulandi,  pariter  afficere. 
Aufta  enim,  imminuta,  extin&ave  mufculo- 
rum  irritabilitate,  haec  fanguinis  vis  augetur, 
imminuitur,  extinguitur.  An  igitur  has  vires. 

diverfis  pendere  caufis  inferendum  fit  ? An 

alteras 


* Fourcroy,  Mem.  de  la  Soc.  Roy.  de  Mdd.  1783^ 

alterks  fcil.  vitales,  alteras  autem  chemiccis , 
concludendum  ? Quomodo  autem  fieri  poffit, 
acerbum  animi  alfedum,  indolem  totius  fan- 
guinis  cbemicam , vel  citius  dido,  mutare 
polle  ; aut  quomodo  ullam  corporis  partem, 
nili  per  vim  nervofam , afficere  queat  ? 

Credo  equidem,  dummodo  praejudicatis  de 
vitae  natura  fuperfedeamus,  (nempe,  qui  eam 
dem  folidis  tantum  conjungi  polle  credimus), 
deinde  nec  unum  quidem  argumentum  nos 
adduduros  eflfe,  quo  fanguinem  vita  expertem 
probemus.  Qua  ratione  enim  probare  pof- 
limus,  vel  nervos  vel  membranas,  vel  alias 
partes,  quae,  Hirnulis  admotis,  non  movean- 
tur, parem  cum  his,  quae  moventur,  vitam 
participare ; qua  freti,  fanguinem  quoque 
ejufdem  compotem  et  participem  evincere  ne- 
queamus ? Partes  eas  folidas,  quae  neque  Hi- 
rnulis neque  voluntati  parent,  vita  praeditas 
ex  eo  maximd  credimus,  quod  putredinis 
caulis  reliftunt.  Quin  fanguis  quoque  iifdem 
naturaliter  refiftat,  nemo  dubitat.  Sanguis 
autem,  uti  animadvertit  clar.  G.  Fordyce, 

“ is  in  that  fituation  in  which  putrefadliori 
moft  readily  takes  place  : it  takes  place  moft 
readily  at  the  temperature  of  ioo°,  more 
ilowly  at  no°,  hardly  in  animal  fubftances 
at  15C0  : more  Ilowly  in  lefs  degrees  of  heat 
than  ioo°,  and  fcarcely  at  all  at  40°  of  Fah- 
renheit  Itaque  et  folida  et  fanguinem 
femper  putrefcere  necefle  efiet,  nifi  vis  quae- 
dam  contraria  illa  defenderet.  Vim  autem 
vitalem  folida  confervare  inter  omnes  conve- 
nit ; cur  igitur  non  confervare  quoque  fan- 
guinem  ? 

His  animadverfis,  fanguinem  eadem,  ac  fo- 
lida, vita  efie  praeditam,  veri  faltem  fimilli- 
mum  arbitramur ; ut  gangraena  igitur  five 
fphacelus  mufculorum,  fic  putredo  fanguinis, 
mortem  indicat. 

Sed  ut  fententiam  eorum,  qui,  fanguinem 
in  vivo  corpore  et  inter  circulandum  pu- 
trefcere polle,  putant,  veritati  abfonam  efle 
porro  probemus,  reflat  ut  quaedam  pheno- 

mena 


* Third  Diflertation  on  Fever,  Part  I.  p.  74. 

mena  exploremus,  quae,  progrediente  putre- 
dine, obveniunt ; quae  fane  vitee  animali  om- 
nino repugnare  reperiemus. 

“ Princeps  vero  phenomenon,”  inquit 
Haller*,  “ putredinis  neque  hadenus  a- 
dultae,  eft  expedire  aerem.”  Aer  autem,  cu- 
jufcunque  generis,  (i  fanguini  circumfluo 
imifceatur,  necem  nunquam  non  cito  infert. 
Hoc  quidem  medicis,  annos  centum  quinqua- 
iginta  et  plures,  clare  innotuit,  ut  praeclarus 
Morgagni  f nos  certiores  fecit,  et  exped- 
imentis Wepferi,  Camerarii,  Redi,  alio- 
rumque, et  praecipue  ingenioli  Luzuriaga, 
luculenter  probatum  eft. 

Praeteiea,  expeiimenta  quoque  nos  docue- 
runt, non  aerem  folum,  fed  etiam  ipfius  fan- 
guinis  aut  feri,  putredine  vitiati,  particulas, 
ifanguini  circumfluo  millas,  vitam  confeftim 
adimere.  Quo  argumento  folum  freti,  litem, 
me  judice,  dirimere  poflumus.  In  venas  ca- 
num 


* Elementa  Phjfiologiae,  vol.  ii. 
t De  fed.  et  cauf.  Morborum,  Epift.  v.  Art.  21. 

num  quatuor  femorales,  feri  putridi  pauxillum 
injecit  Dr  Seybert  *.  lllico  debiles  et  lan- 
guidi  canes  evaferunt,  faevis  doloribus  angi 
apparuerunt,  et,  nondum  peraCta  injectione, 
nervorum  diftentionibus  correpti  funt ; atque 
intra  haras  duas  omnes  morti  occubuerunt. 
Clar.  FouRCRoyf  experimenta  hifce  fimilia 
inftituit,  fimilesque  efFeCtus  obfervavit,  ,ex 
quibus  hanc  conclufionem  intulit.  “ 11  pa- 
roit  prouve,”  inquit,  “ par  ces  faits,  que  les 
liqueurs  en  pleinfe  putrefa&ion  font  des  poi- 
fons  terribles  pour  les  animaux,  lorfqu’elles 
font  melees  au  fang  qui  circule  dans  leurs 
vaifleaux.” 

Omnibus  denique,  quae  fupra  difputavimus, 
cognitis  et  perpenfis,  fanguinem  circumfluum 
putredine  nunquam  vitiari,  nec,  perflante 
vita,  vitiari  pofle,  concludere  fas  eft.  Quae 
etenim  putrefcunt,  ea  prius  mortua  fuerint, 

necefle 


* Inaugural  differtation  on  the  Putrefaftion  of  the 
Blood.  Philadelphia,  1793. 

necefie  elt ; fanguinis  autem  iplius  particula, 
mortua  et  putrefacta,  quod  ad  corpus  vivum, 
lethale  venenum  eft.  Sequitur  itaque  ut 
aliam  eaufam  requiramus,  quae  ligna  hcemor - 
rbcece  gignere  poffit. 

Alii  quidam  medici,  ut  fupra  diximus, 
morbum  a mutata  fanguinis  conditione  pro- 
venire, negant ; fed  ligna,  de  quibus  agitur, 
ex  fibrarum  mufcularium  debilitate,  et  immi- 
nuto tono,  oriri  contendunt  *. 

Pauca  habeo,  quae  huic  opinioni  objiciam  : 
et  fortafle  his  medicis  re  concinere,  verbis 
tantum  difcrepare,  videar.  Etenim  hoc  mor- 
bi genus  faepius  debilitate  comitari,  fiepius- 
que  eos,  quos  plurimae  debilitatis  caufae  pre- 
munt, aggredi,  lubenter  concedo.  Maxime 
autem  adducor,  ut  debilitatem  illam  potius 
effe&um  effe  vel  lignum,  cum  aliis  lignis  ex 
quapiam  corporis  conditione  morbida  limul 
oriundum,  quam  ipfam  lignorum  eaufam, 

credam  ; 


* Adair,  Diff.  Inaug.  Zetterstroeai. 

credam  ; atque  porro  diverfarum  conditionum 

efTedum  efle  et  fodalem. 

/ 

Debilitatem  in  variis  exemplis  natura  va- 
riam effe,  etiam  a theoria  illorum  medicorum 
colligendum  eft  *.  Morbi  enim,  qui,  per- 
inde ut  htemorrhcea,  debilitate  provenire  di- 
cuntur, non  gradu  folum,  fed  etiam  Agnorum 
genere,  quhm  maxime  inter  fe  difcrepant. 
Quis  enim  vult  affirmare  febrem  contagiofam 
folummodo  gradum  efle,  feu  majorem,  five 
minorem,  fcorbuti  P Et  progreffu  quidem,  et 
fignis,  illa  ab  hoc  quam  maxime  differt*,  atque 
diverfis  omnino  caufis  uterque  imminuitur  et 
intenditur,  et  diverfis  denique  curatur  reme- 
diis. Ex  hypothefi  autem,  eadem  funt  natu- 
ra : funt  tamen  diversa  ; quod  abfurdum  eft. 

Qui  igitur  morbum  imminuto  fibrarum 
tono  provenire  dicunt,  non  modo  non  vere 
et  accurate  loquuntur,  fed  adeo  generatim, 
ut  nihil  utile  ab  ea  notione  colligere  poflimus. 
Ut  motus  enim,  jufiu  voluntatis,  multis  ani- 
malium, 


* Milman  on  Scurvy  and  Putrid  Fevcrs. 

malium,  fic  debilitas  multis  morborum  gene- 
ribus, communis  eft. ' Parum  autem  de  illo- 
rum natura  diduri  funt,  qui  motum  aliorum 
pedibus,  aliorum  alis,  aliorum  autem  pinnis 
effici,  haud  animadverterint : nec  magis,  cre- 
do, de  morborum  natura  diduri,  qui  debili- 
tatem diverfis  corporis  conditionibus  pro- 
venire ignoraverint. 

Namque  11  nobifcutn  reputemus,  de  quo 
vel  integritas  virium  vel  debilitas  pendeat, 
facile  intelligetur,  varias  caufas  hanc  gignere- 
polle,  vel,  aliis  verbis,  hanc  varias  fibrarum 
conditiones  comitari.  uno,  Cui  /olida  Jim - 
plicia  haud  integra  fint,  eum  virium  integri- 
tate neutiquam  frui  neceffe  eft  : ab  hac  forfan 
causa  debiles  fiunt,  qui  ex  febribus  aliisve 
morbis  acutis  convalefcunt.  Hifce  enim  ca- 
fibus  mufculi  magnitudine  minuuntur,  et 
difficillime  corpus  movent  fudinentve  j neque 
membrorum  motus  validi  fiunt,  donec,  cibis 
nutrientibus  per  plures  dies  affumptis,  fibras 
mufculorum  aliquatenus  renovatae  fuerint. 

'ido,  Corpus,  ob  quafdam  j 'olidi  vivi  condi- 
tiones morbidas,  debile  et  invalidum  effici- 
tur : quales  autem  hae  conditiones  fint,  vel 
quomodo  nafcantur,  ignoramus.-  Debilitas 
hujufmodi  notabilis  febricitantibus  contingit, 
quae  quidem  adeo  peculiaris  eft,  ut  medici 
nuper  eam  virium  deprejflionem,  difcernendi 
causa,  nominaverunt.  Debilitas  quoque  eum 
corporis  flatum  comitatur,  qui  ad  hyjlericim 
et  epilepfiam  opportunus  efl ; ubi  fibrae  vivae 
ad  motus  infolitos  flimulis  facile  cientur.  Co- 
mitatur etiam  afphyxiam , ubi  contra  fibras  ad 
motum  difficile  incitantur,  ob  oxygenium  nimis 
parce  comparatum,  fpiritu  quodammodo  im- 
pedito, feu  aqua  fubmerfione,  live  ftrangula- 
tione,  live  gcijibus  azoticis  infpiratis.  Sequi- 
tur denique  nimiam  fatigationem. 

Aliis  autem  hujufmodi  exemplis,  aliam 
proximam  debilitatis  caufam  efie,  dubitare 
non  poffumus ; alia  enim  figna  eam  comi- 
tantur, et  haec  variis  medentur  remediis.  At 
remedia  tamen  omnia  flimulantia  appellantur, 
et  folidum  vivum  Jlimulare  dicuntur  ; quod 

fortaffe 

fortafle  nil  nili  in  eum  agere  fonat  ; agere 
enim  alia  aliis  modis,  omni  ratione,  ut  opinor, 
concludendum  eft. 

Non  poffum  igitur  quin  putem,  debilitatem 
haudquaquam  caufam  proximam  elTe  hccmor- 
* hcete.  Sed  hoc,  credo,  neque  amplius  etiam- 
num  dicere  poflumus,  hunc  morbum  eos  fiepe 
aggredi,  qui  virium  integritate  minime  frue- 
bantur  \ atque  porro  debilitatem  eum,  inter 
alia  ligna,  faepius  comitari,  obiervatum  elTe. 
oed  revera  de  hac  re  et  inutiliter  et  ambigue 
difputabimus,  dum  verbo  tam  indefinito  {de- 
bilitate fcil.)  utimur.  Clare  enim  confiat, 
medicos  omnem  corporis  partem  debilitari 
dixifie,  quae  ad  fuis  muneribus  fungendum 
haud  idonea  evafit.  Hoc  autem  non  efi  theo- 
riam proponere,  fedrem  tantum  affirmare. 

Enimvero  vix  fieri  poteft,  fcorbutum  (nam 
fub  hoc  nomine  Dr  Adair  etiam  bamor- 
rhceam  perfcquitur)  ex  vi  vitali  folidorum 
imminuta,  prae  nutrientium  defetfiu,  oriri  -y 
remedia  enim,  quae  ad  vigorem  corporis  rc- 
fiituendum  maxime  valent,  parum  apta  funt, 

G 

quae  Jcorbutum  aegro  corpore  depellant : con- 
tra autem  remedia,  quae  ad  corpus  roboran- 
dum minime  utilia  funt,  praecipue  acidum 
citricum , hoc  morbo  aegrotis  cito,  tuto,  et  ju- 
cunde medentur.  Hoc  fane,  quanquam,  proh  ! 
modeftiam  ! omnino  negat  Dr  Brown  *,  et 
parum  credere  videntur  Dres  Milman  et  A- 
dair,  utpote  quod  theoriis  fuis  prorfus  re- 
pugnat; mihi  tamen  perfuafum  eft  audloritate 
Drum  Lind,  Don.  Monro,  Blane,  Trot- 
ter  f,  aliorumque,  qui  acidi  hujus  et  vege- 
tabilium utilitatem  longinqui  temporis  ufu 
et  periclitatione  didicerunt. 

Erroribus  his,  ut  fpero,  convi&is,  haudqua- 
quam  de  hypotheli  Dlis  Adair  fufius  fcri- 
bendum  puto  ; quum  praefertim  fupra  pro- 
bare conati  fumus,  magnam  inter  Jcorbutum 
et  hccmorrhceam  eile  difcrepantiam,  quoad 
ligna,  et  progreffum,  et  medendi  rationem. 

Dr 


* Elements  of  Medicine,  vol.  ii.  dlxxx. 

Dr  Gar.net  * aliam  de  bcemorrhcecc  natura 
hypothefin  ex  eo  propofuit,  quod  ea  labo- 
rantibus globulorum  fanguinis  rubrorum  pe- 
nuriam efle  obfervavit.  Namque  putat  glo- 
bulos rubros  ex  ferro  a maxima  parte  vel  om- 
nino conflare,  ferrumque  viribus  animalium 
gigni:  ideoque  concluditur,  proximam  ba- 
morrbcea  caufam,  defedtionem  efle  virium  in 
iis  corporis  partibus,  quas  ferrum  gignere  fo- 
lent. 

Haec  veio,  quae  aflumpfit  Dr  Garnet,  non 
modo  non  conceduntur,  fed  profedto  experi- 
mentis maxime  repugnant.  Ferrum  enim 
oxy datum  aqua  diflolvere  nequimus  ; facile 
autem  dilfolubiles  funt  rubri  globuli  fangui- 
nis: neque,  audtore  Fourcroy,  ferrum,  flc- 
tcato  fanguine,  nili  in  cinerem  quoque  re- 
ducto, magnetis  ope  detegendum  eft.  Itaque 
in  conditione  falis  efle  necefle  efl  ; fed  nec 
aqua,  qua  gallas  infufae  fuerunt,  nec  prujjicite 
potciJficE,  detegi  poteft.  Atque  porro  ex  ob- 

fervationibus 


* Memoirs  of  the  Med.  Soc.  vol.  iv.  Art.  xvii. 

fervationibus  experimentisque  D is  Wells,  irr 
Aci.  Philofoph.  Londin.  recenfitis,  colorem 
fanguinis  de  ferro  minime  pendere  verifimil- 
limum  faltem  videtur.  Quinetiam  ferrum  a 
peritiffimis  chemia  ftudiolis  pro  elemento- 
etiamnum  habetur j licet  enim  haud  abfimile 
fit,  uti  nonnulli  conjedlar nnt,  eundem  parti- 
bus fimplicioribus  conllare,  atque  viribus  et 
animalium  et  ftirpium  quoque  formari  ; nemo 
tamen  hanc  notionem  periculis  probavit. 

Praeterea,  huic  hypothefi  innixi,  lignorum 
hcemorrhcea  rationem  reddere  nequimus. 
Quomodo  enim  ex  rubrorum  globulorum  pe- 
nuria oriri  poliunt,  aut  fanguinis  fub  cuticula 
effufiones,  aut  ab  iis  partibus,  quibus  tegu- 
menta tenuia  funt,  profluvia,  vel  denique  vi- 
rium debilitas  ? Nefcio  an  aliquid  eft  ex  quo 
intelligi  debet,  globulos  fanguinis  rubros,  vel 
folidi  fimplicis,  nutriendo,  vel  folidi  vivi.. 

flimulando,  praecipue  vigorem  fuftinere. 

' 

Poltquam  de  fententiis  medicorum,  quae  ad 
naturam  morbi  petechialis  fpe&ant,  fufius  et 
uberius,  refellendi  causa,  difputationem  di- 
latavi ; 

latavi  ; ideoque  qualem  non  efle,  ut  fpero, 
indicavi  ; fortafle  majori  cura  prudentia  age- 
rem, fi,  qualem  elTe,  me  prorfus  nefcire  con- 
fiterer. Et  hoc  quidem  luberitius  faciam,  ne 
verba  mordacia  Tristram  Shandy  etiam  in 
me  conjicerentur  : “ Sufficeth  it  at  prefent 
to  fay,  nry  father  levelled  the  hypothefes 
with  the  ground,  and  in  doing  that,  the 
learned  know,  he  built  up  and  eftablifhed  his 
own.”  Illud  autem  nec  me  fecifie  omnino 
dicere  audeo,  neque  hoc,  nifi  argumentis 
fretus,  facere  vellem.  Atqui,  equidem  credo, 
naturam  hcemor rhoea,  haud  fecus  ac  diabeta, 
epilepfia,  et,  fi  qua,  fimilium,  fruftra  expo- 
nere conabimur,  donec  majorem  de  machina 
animali  notitiam  adepti  fuerimus. 

Quod  ad  morbum  attinet,  quem  perfequi- 
mur,  fanguinem  in  nonnullis  exemplis  ali- 
quomodo  mutari  fatis  compertum  habemus, 
nempe,  tenuiorem  et  aquofum  fieri,  et  minus 
coloratum.  Quocirca  Dr  Duncan  * eum  ex 

morbida 


* Prade&iones  Clinic.  Maio  1800. 

morbida  humorum,  et  praecipue  glutinis,  con- 
ditione pendere,  folida  autem  mutuo  a fani- 
tate  defledli,  opinatur.  Atque  verifimilli- 
mum  quidem  videtur,  et  folida  et  fluida,  cor- 
pore hoc  morbo  languente,  affici.  Attamen 
an  haec  illave  primd  afficiantur,  ut  in  aliis 
quibufdam  morbis,  difficile  deprehenfu  eft. 
lple  veio,  confiteor,  potius  adducor  ut,  quan- 
dam  folidorum  partem  prius  affici,  credam ; 
illam  nimirum,  quacunque  fit,  quae  cibi  ajfi- 
milationem , ventriculo  et  inteftinis  inceptam, 
perficit.  Nam  actione  quadam  vaforum,  chy- 
lus in  fanguinem,  qui  deficere  videtur,  ver- 
titur ; et  remedia,  quibus  curatur  morbus, 
in  folida  tantum  agere  videntur.  Hoc  vero 
dicere,  rei  nollrae  non  multum  lucis  affundit. 
Adhuc  enim  explicare  nequimus,  cur,  defi- 
ciente glutine,  vaforum  extremitates  debiles 

fiunt,  dum  mufculi,  quotquot  voluntatis  jufla 
\ m . 
exequi  folent,  aliquando  integri  manent. 

Scire  autem  licet,  vafa  mufculosque  aliis 

morbis  haud  fimul  afficiuntur:  quos  apoplexia 

enim  corripuit,  eorum  cordis  et  vaforum  mo- 


tus 

tus  adhuc  perficiuntur;  dum  mufculi,  qui 
voluntati  parere  folebant,  omnino  immobiles 
fiunt.  Nec  minus  difficile  eft  di&u,  cur  ar- 
teriae capillaceae,  dum  adeo  debiles  funt,  ut 
fanguinem  rubrum  ex  ruptis  aut  dilatatis 
finibus  effluere  linant,  partem  tamen  fangui- 
nis  aquofiorem  retineant,  fic  ut  hydrops  haud 
fimul  nafcatur. 

Haec  itaque  revera  obvenire  tantum  dicere 
podum us ; atque  ut  medici  periti  idonea  re- 
peiiant  remedia,  fat  erit  forfan  haec  memoria 
retinuiffe : morbum  nempe  faepius  mortales 
' debiles  adoriri,  et  debilitatis  lignis  faepius 
comitari,  fed  proclivitatem  ad  fanguinis  pro- 
iflu\ia  ab  omnibus  valis  extremis  eundem 
ipraecipue  conftituere,  atque  periculum  capitis 
aegris  nonnunquam  inferre;  dum  nulla  fimul 
adeft  pyrexia,  neque  vis  vaforum,  nec  fangui- 
nis impetus  augetur. 


§ VIII. 

§ VIII.  DE  MEDENDI  RATIONE. 

Haud  multum  vero  intereft,  an  hamor- 
rhtxa  naturam,  necne,  funditus  deprehendere 
poffimus.  Medici  enim,  quanquam  de  ea- 
dem atque  de  actione  remediorum  inter  fe 

f 

quam  maxime  difcrepant ; omnes  tamen  ea- 
dem medicamenta  adhibuerunt,  quippe  quae 
periclitatio  et  ufus  ad  fimiles  morbos  curan- 
dos efficaciliima  efle  docuerunt.  Nam  verif- 
fime  dixit  Romanorum  Medicorum  * prin- 
ceps, “ nihil  illas  cogitationes  ad  medicinam 
pertinere,  eo  quoque  difci,  quod,  qui  diverfa 
de  his  fenferint,  ad  eandem  tamen  fanitatem 
homines  perduxerint.  Id  enim  fecilTe,  quia 
non  ab  obfcuris  caulis,  neque  a naturalibus 
actionibus,  quae  apud  eos  diverfse  erant  ; fed  . 
ab  experimentis  *.  prout  cuique  refponderant, 
medendi  vias  traxerint.”  H-anc  igitur  dif- 
putationis  partem  paucis  abfolvere  potero. 

Similitudo 


* Celsus  de  Medicina,  Praef. 

Similitudo  hcemorrhcece  cum  aliis  quibuf- 
dam  morbis,  primum  medicos  adduxit,  ut 
medicamentis,  quibus  plerumque  curatur, 
uterentur  : remedia  enim,  quas  vicinis  malis 
faspe  fuccurrerant,  alus  fcil.  hccmorrbagiis  et 
cachexiis,  hcemorrhoea  laborantibus  feliciter 
adhibita  funt.  Haec  funt  acida  mineralia, 
cortex  cinchonce , et  quaedam  alia  ex  iis  q.uae 
corpus  roborant  et  aftringunt. 

Acidum  fulpburicum,  quantum  colligere  po- 
tui, efficaciflimum  ed ; et  aliquando  asgris, 
nullo  alio  remedio  fimul  affumpto,  falutem 
redituit.  Acidum  nitricum  quoque  bannor- 
rhcea  aliquando  fuccurrit  ; cujus  exemplum 
in  didertatione  *,  coram  Societate  Regia  Me- 
dica Edinenfi,  duobus  abhinc  annis  leda,  nar- 
ratum fuit. 

Cortex  Peruvianus  faepius  adhibitus  ed  : 
verum  in  nonnullis  exemplis,  ubi  hoc  medi- 
camentum ad  morbum  depellendum  minime 

H valuerat, 


Mr  Roberton  on  the  Nitrous  Acid.  Records, 
1799— iboo. 

valuerat,  cortex  Angujlurce  faufto  eventu- 
praefcripfit  Dr  Willan  *.  Ex  iis  quae  cor- 
pus aftringunt,  alumen,  gummi  kino,  et  alia- 
fimilia,  aegris  adhibita  funt.  Atque  unus  ex 
amicis  me  certiorem  fecit,  oleum  terebinthina , 
dofi  gutt.  xv.  affumptum,  in  nonnullis  calibus 
profluvia  fanguinis  cohibuiffe.  Dr  Garnet, 
propter,  fententiam  fuam  de  globulorum  ru- 
brorum fanguinis  ferreorum  penuria',  vinum 
ferri  aegro  cuidam  adhibuit ; fed  fanguinis  et 
colorem,  uti  putavit,  et  profluvia,  fimul  medi- 
camentum auxit. 

Hcemorrhcea  autem  pauperes  faepius  aggre- 
ditur j ideoque  a diaeta  parca  et  concoctu 
difficili,  ab  infalubribus  tabernis,  et  aeie  im- 
puro, oriri  putatum  eft.  Quocirca  diaeta  ple- 
nior et  lautior,  aer  purus,  et  exercitatio,  me- 
dicis praefcripta  funt,  et  faepiflime  quidem- 
aegros  in  fanitatem  perduxerunt.  “ Immo 
forfan,”  inquit  Dr  Adair  f,  “ hoc  in  morbo 

curando,- 


* Brande  on  Anguftura  Bark. 
\ Diff.  Inaug.  p.  19« 

curando,  ut  in  fcorbuto,  et  multis  aliis,  qui 
pauperes  infeftant,  ars  coquinaria  longe  me- 
dicamentariae praeftat.”  Cibus  igitur  ex  ani- 
malibus et  vegetabilibus  quae  facile  conco- 
quuntur, praecipiendus  eft,  jufcula,  fcil.  lac, 
et  frudtus,  et  his  fimilia. 

Neutiquam  vero  omittendum  eft,  artem 
coquinariam,  et  cibum  lautum,  caulis  etiam 
evidentioribus  fimul  abfentibus,  aliquando 
h&morrhcea  praevenire  non  potuifle,  neque  ad 
medendum  valuifle.  Aliquos  enim  quibus 
nulla  vitae  commoda  deficiebant,  adorta  eft, 
atque  etiam,  dum  cibis  lautioribus  aegri  libe- 
raliter  fuppeditati  erant,  continuabat  tamen, 
et  necem  tandem  intulit.  Vinum  quoque 
bamorrhcece  languentibus  faepe  adhibitum  eft, 
atque  felici  dicitur  eventu.  Sed  Prof.  nofter 
Dr  Rutherford  me  certiorem  fecit,  omnia, 
ex  his  quae  calefaciunt,  aegris  nonnullis  ab  eo 
curatis  nociva  fuiffe  ; profluvia  enim  fangui- 
nis  adauxifte. 

Remedia  porro,  quae,  vafa  aftringendo,  hce- 
morrhagias  cohibeant,  et  ftimulando,  faciant 

ut 

ut  effufi.  humores  abforbeantur,  externis  par- 
tibus adhibere  oportet.  Gargarifmata  alu- 
mine, acido  fulphurico , leu  cortice  Peruviano , 
confetd  t,  aci  itomacacen  utilia  funt : juvabit 
quoque  externam  cutem,  ope  fpongiae  fruf- 
tuli,  aqua  cum  aceto,  vel  tinctura  myrrhae, 
lavare,  ubi  vibices  et  ecchymomata  funt. 

Haec  omnia  funt  remedia,  quod  fciam,  quas 
ad  h cernor  rhoeam  curandam  adhuc  ufurpati 
funt  medici  ; neque  fane  nova  alia  ex  cogi- 
tatione fuggerere  poffumus,  quum  quae  fit 
caufa  proxima  morbi  ignoramus.  Sed  optan- 
dum eft,  ut  remedia  quam  pauciffima  fimul 
gdhibeantur,  quo  tandem  quae  majori  vi,  quae 
minori,  ad  eam  curandam  pollent,  difcamus. 


ADDITA- 

ADDITAMENTUM. 

« 

Postquam  hanc  difputationem  ad  umbili- 
cum perduxeram,  occafto  mihi  contigit  vi- 
dendi libellum,  quem,  de  morbis  Londini 
graffantibus,  fcrjpfit  Dr  Wjllan*:  et  iq 
quo,  pauca  de  morbo  petechiali,  iub  nomine 
Purpuree,  difleruit.  Duas  fpecies  feu  varie- 
tates effe  morbi  putat,  quas  JimpUcem  et  h<z- 
morrhagicam  cognominavit.  Illa  mulieres  et 
pueros,  cibo  tenui  vefcentes,  fedentarios,  ag- 
greditur \ petechiis  folii  m ftipatur  ; et  diaeta 
pleniore,  cum  exercitatione,  facile  curatur. 
Haec  autem  magis  violenta  eft ; figna  gravia, 
naufea,  fcil.  vomitus,  membrorum  dolores, 
eam  antecurrunt ; petechiee  majores  et  vibi- 
ces cutem  maculant  ; et  fanguis  faepe  pro- 
rumpit. Diaeta  parca  et  tenuis,  vita  feden- 

taria, 


* 'Reports  on  the  Dileafes  in  London,  i2mo.  1801. 


6 2 


DISPUTATIO  MEDICA 

taria,  vigilia,  anxietas,  hanc  quoque,  uti  pu- 
tat, concitant.  At  pueros  tamen  Londinenfes 
inquit,  fkpiffime  adoritur,  qui  omnibus  vitee 
commodis  fruuntur,  et  fimul  utuntur  exerci- 
tatione : iis  autem  vita  ruftica  cito  medetur. 

i 

Ad  hanc  morbi  formam,  diaetam  generofam 
praecipit,  vinum,  cinchoncim , acida,  exercita- 
tionem fub  Jove  puro,  et  quicquid  curas 
pellat. 

Sed,  quantum  mihi  judicare  fas  fit,  duos 
tantum  gradus  morbi,  et  neutiquam  fpecies  « 
duas,  tractavit  Dr  Willan.  Credo  enim 
figna  utriufque  aliquando  fimul  apparere,  et 
nullos  efle  terminos,  ubi  unum  finire,  et  alte- 
rum incipere,  obfervatum  efi.  Sed  revera  ’ 
parcam  meam  morbi  notitiam,  ab  audtoribus 
praecipue  colledam,  cum  experientia  propria 
Dris  Willan  comparare  nolo.  Contra  vero 
hanc  opinionem  non  veri  abfimilem  efle  lu- 
bentius  concedere  adducerer,  quum  Prof.  no- 
fier  Dr  Rutherford,  ex  propria  hccmarrhcea 
obfervatione,  eandem  quoque  notionem  animo 
conceperat.  Verum,  poftquam  pars  maxima 

hujus 

hujus  difputationis  etiam  prelo  fubjedta  fuit, 
alterum  morbi  pittechialis  exemplum  mihi 
obvium  occurrit  ; quo  nonnulla  ligna,  ni  fal- 
lor, utrique  fpeciei  a Dre  Willak  delineatae 
propria,  iimul  aegrum  vexant.  Pauper,  nimi- 
rum, fexaginta  annos  natus,  Valetudinario 
Edinenji  decumbit ; de  magna  debilitate,  et 
faevis  membrorum  doloribus  conqueritur  ; at- 
que petechice  plurimae  majores,  live  ecchymo- 
mcita  parva,  cutem  crurum  internorum  macu- 
lant ; gingivaeque  aliquatenus  fpongiofae  appa- 
rent : attamen  nulla  fanguinis  profluvia  funt. 
Pulfus  arteriarum  quinquaginta  numerantur. 
Vifcera  omnibus  muneribus  rite  et  naturaliter 
funguntur.  Hebdomadas  fere  tres  jam  mor- 
bo laboiavit  aeger  \ atque  acidum  fulphuricum , 
a Dre  Gregory  adhibitum,  dies  fex  affump- 
fit,  dum  viclu  pleno,  cum  libris  duabus  ce- 
revifiae  indies,  limul  ufus  eft  ; nec  line  malo- 

1 

rum  levamine.  Virium  enim  integritas  jam 
aliquo  modo  reftituitur  \ crurum  dolores  mi- 
nus faevi  urgent ; et  petechice,  aliae  evanefce- 
runt,  aliae  autem  pallidiores  fa&ae  funt. 

Quinetiam 

Quinetiam  morbum,  de  quo  agitur,  veri  /cor- 
buti  formam  effe  hic  auctor  opinatur  ; et  mag- 
' nam  auctorum  copiam  citat,  qui  fcorbuti  ex- 
emplis eundem  annumeraviffe  videntur ; ideo- 
que  morbum  minime  novum  effe  afferit.  Quum 
vero  nulla  argumenta,  quibus  opinionem  pro- 
baret, adduxit  ; contra  autem,  caufas  hujus 
morbi  et  remedia  recenfnit,  quae  fane  ab  iis, 
quibus  fcorbutus  concitatur  et  fanatur,  admo- 
dum  difcrepant;  haudquaquatn  adducor  ut 
fententiam,  quam  fupra  propofui,  mutem. 
Sed  revera,  quum  de  re  omnino  concinamus, 
de  nomine  difputare,  nihil  effet  nili  de  lana 
caprina  rixari. 

DrWiLLAN  autem  afferuit,  auctores  nu- 
merofos,  quos  citavit,  adeo  affatim  d q purpura 
differuiffe,  ut  nihil  fere  addendum  reflat. 
Omnes  autem,  quotquot  legi,  purpuram  pro 
febris  genere  habebant,  Hoffmann,  fcil.  Sau- 
vages,  Burserius,  Strack,  aliique  ; liec 
nili  obiter  petechias  line  febre  tradlarunt. 
Ouod  ad  purpuram  fcorbuticam  Dns  Hoff- 
mann 


DE  HiEMORRHOEA  PETECHIALI.  6 5 

mann  * attinet,  hanc  fane  auctor  ifte  fatis 
obfcure  profecutus  eft,  et  alios  morbos  una 
(confudit ; atque  porro  eandem  a petechiis 
ivult  dignofcere.  Itaque  Dri  Aikin  f etiam- 
| pium  aflentior,  et  hunc  morbum  attentione 
jlimedicorum  dignum  efle  puto,  “ becaufe  I do 
jlmot  find  in  any  of  the  fyftems  of  nofologilts, 
tthat  ciear  and  difcriminating  notice  taken  of 
iit,  vvhich  a difeafe  fo  marked,  and  occalion- 
;ally  fo  formidable  in  its  afpett,  would  feem 
tto  require.” 

Clariff.  Sauvages,  ut  videtur,  morbum,  de 
equo  feri  pii  mus,  fub  titulo  Phcenigmi  Petechi - 
alif  defignare' voluit  •,  et  citat  Drem  Cusson, 
qui  eundem  purpuram  apyretam  antea  no- 
irainaverat : hujus  autem  opera  nunquam  vi- 
dii  ; nec  aliorum  quorundam  medicorum, 
quos  Dr  Willan  citavit. 


* Hoffmann  opera,  tom.  iv. 
t Memoirs  of  the  Med.  Soc.  vol.  iii.  p.  397. 

